open-index/open-wikipedia-markdown huggingface dataset:
42

**42**（）係41同43之間嘅自然數。

羅馬數字：XLII

## 數學上
佢唔係質數而係合成數，而佢嘅質因數分解就係2×3×7。

佢喺十進制入面，係自我數同哈沙德數。

其他數學領域上嘅特性:
* 組合成數學上嘅第5個卡塔蘭數
* 分別係第3同第7個曲流數、開放曲流數（meandric number）。
* 第3個十五邊形數
* 第2個楔形數

## 化學上
係鉬嘅原子序數。

## 文化上
喺道格拉斯·亞當斯嘅小說《銀河便車指南》入面，42係「對於生命、宇宙同所有嘢嘅終極問題嘅答案」。所以，42經常畀人攞來向呢個作品致敬，例如：
*如果喺Google撳入the answer to life, the universe, and everything，Google會直接答42——而且重係用Google計數機計出來嘅。
*喺Wolfram Alpha入面輸入Answer to the Ultimate Question of Life, the Universe, and Everything，佢都會答42。
*如果你問Siri「What's the meaning of life?」，Siri都會答42。
44

**44**係43同45之間嘅自然數。

## 數學性質
44係：

* 合成數：44=2^2\times 11。
* 虧數。
* 奢侈數。
* 5嘅錯排數目。
* 八面體數。
* 迴文數。
* 最細嘅歐拉長方體嘅邊長係44、117、240。
* Tribonacci數。
* Størmer數。
* 快樂數。

## 化學

* 釕嘅原子序數

## 人類文化

* 英國嘅國際電話區號
* 四十四歲，係英國人最憂鬱嘅年紀。
* 日本第44代天皇係元正天皇。
* 第44任日本內閣總理大臣係幣原喜重郎。
* 第44任美國總統係奧巴馬。

## 睇埋

* 1944年
* 2044年

## 參考資料
立陶宛

**立陶宛**（立陶宛文：**Lietuva**）係東北歐波羅的海三國之一，北面係拉脫維亞，東南面係白俄羅斯，南面係波蘭，西南面同俄羅斯嘅加里寧格勒接壤，首都係維爾紐斯。原本係蘇聯加盟共和國，喺1990年自己宣佈獨立，去到第二年蘇聯至承認立陶宛獨立。佢係歐盟、北約、神根公約等等國際組織嘅成員。

## 歷史

1253年，明道加斯加冕做立陶宛國王，1263年明道加斯被刺殺之後，立陶宛又變番做立陶宛大公國。14世紀嗰陣係歐洲最大嘅國家，領土範圍包括今日嘅立陶宛同白俄羅斯，同埋烏克蘭嘅大部分，以及波蘭同俄羅斯嘅一部分。1569年，立陶宛同波蘭一齊組成波蘭立陶宛聯邦。18世紀後期聯邦畀鄰國瓜分，立陶宛嘅地大部分畀俄羅斯佔據。第一次世界大戰之後，立陶宛共和國成立，去到1940年畀蘇聯佔領。1990年重新獨立。2004年立陶宛加入北大西洋公約組織同歐洲聯盟。

## 參考

## 出面網頁

* 
* Lietuva | Europos Sąjunga，歐洲聯盟 
* 
* 
* 
* 
* 
*
50

**50**係49同51之間嘅自然數。
## 唐字
一般寫作**五十**。若果要避免以後俾人簒改或者睇唔清，會用大寫**伍拾**。
## 讀音

「五十」除咗可以讀「粵拼：ng⁵ sap⁶」之外，重有另外一個白讀音。
48

**48**係47同49之間嘅自然數。

## 數學性質
* 合成數，因數係1、2、3、4、6、8、12、16、24同埋48。
** 質因數分解係2\times2\times2\times2\times3
* 婚約數、佢嘅另一方係75。

## 文化
*48係巴哈平均律鋼琴曲集嘅花名，因為裏面有48支前奏加賦格。
摩爾多瓦

**摩爾多瓦**（，粵拼：mo1 ji5 do1 ngaa5），官方名係**摩爾多瓦共和國**（），舊蘇聯加盟共和國，喺1991年獨立。首都同最大嘅城市係基希涅夫。摩爾多瓦係東歐一個內陸國家，夾喺羅馬尼亞同烏克蘭之間，南、西邊係羅馬尼亞，北、東同南邊係烏克蘭。摩爾多瓦國內有主張獨立嘅聶斯特河沿岸地區，依個地區係響德涅斯特河沿岸，喺烏克蘭隔離。

摩爾多瓦依家好大份嘅領土都係摩達維亞大公國喺14世紀之後嘅所屬領土。至到1812年，鄂圖曼帝國將佢割讓咗畀俄羅斯帝國，令到摩達維亞成為俄羅斯帝國嘅附屬國，變成咗。喺1856年，南比薩拉比亞歸還返咗畀摩達維亞，三年之後同華拉茨亞統一，成為羅馬尼亞，但係俄羅斯喺1878年再次拎到成個區域嘅統治權。喺1917年嘅俄羅斯革命，比薩拉比亞暫時成為咗喺俄羅斯共和國入面嘅自治地區，即係摩爾達維亞民主共和國。喺1918年1月，佢哋喺議會投咗票之後，宣告獨立同埋併入羅馬尼亞。俄羅斯蘇維埃聯邦社會主義共和國唔妥呢個決定，所以喺東比薩拉比亞有摩爾多瓦人定居嘅區域成立咗摩爾達維亞蘇維埃社會主義自治共和國。

喺1940年，因為德蘇互不侵犯條約嘅緣故，羅馬尼亞被逼割讓比薩拉比亞同埋北布科維納，形成咗摩爾多瓦蘇維埃社會主義共和國，佢嘅領土包括比薩拉比亞嘅一大部份同埋摩爾達維亞蘇維埃社會主義自治共和國西邊嘅一部分。喺1991年8月27號，蘇聯解緊體，摩爾多瓦蘇維埃社會主義共和國宣告獨立並改名成**摩爾多瓦**。喺1994年，摩爾多瓦憲法正式被採用。摩爾多瓦響德涅斯特河東岸嘅條型區域事實上喺1990年開始已經畀聶斯特河沿岸嘅分離主義政府控制。

喺蘇聯解體之後，基於工業同農業嘅輸出量大跌，摩爾多瓦依家主要嘅經濟靠第三產業，佔比多過摩爾多瓦60%嘅國內生產總值。講人均生產總值嘅話，摩爾多瓦係歐洲最窮嘅國家，低過烏克蘭啲啲。摩爾多瓦嘅人類發展指數係喺歐洲入面最低嘅，得0.711，係全世界第107名。

摩爾多瓦係一個議會制共和國，總統係國家嘅元首、總理係政府元首。摩爾多瓦係聯合國、歐洲委員會、世界貿易組織、歐洲安全合作組織、古阿姆集團、獨立國家聯合體、黑海經濟合作組織同三重協會嘅成員國。  

## 參考

## 出面網頁

* 
* 
* 
* 
* 
* 
*
南越

**南越國**（；公元前203年-前111年）係喺現今華南嘅一個國，大概係今日中國廣東、廣西、越南北部等地方，係秦將趙佗建立。南越國又寫做**南越**或**南粵**，越南方面嗌佢做**趙朝**（；），不過究竟可唔可以當係越南嘅正統朝代，越南史界爭詏好大。南越國定都蕃禺（後來寫做番禺，而家由廣州管轄）。

以往南越國只係記載喺《史記》同《漢書》之上，不過喺1980年代，先後喺廣州發現文王墓同皇宮花園遺址，印證咗佢嘅存在。

## 歷史

### 秦國南征百越
秦始皇喺公元前221年滅六國，結束戰國時代。喺三年後，即係公元前218年，佢派尉屠睢領住50萬大軍進攻嶺南。

## 君主

## 文化
雖然南越人畀中原人話係南蠻，但係佢哋查實幾有文化，整咗唔少藝術品。
### 圖庫

File:LBW-M1-bronze wine vessel.jpg|青銅造嘅酒器
File:LBW-M1-bronze disk.jpg|青銅碟
File:Brozen_Canister_with_lacquer_drawing.jpg|青銅容器
File:Nanyue Sluice Model.jpg|南越人起嘅水閘
File:Guangzhou Xihan Nanyuewang Bowuguan 2012.11.16 15-29-00.jpg|南越王墓墓室
File:King of Nanyue imperial seal knob top.png|黃金器
File:Jiaoxing yubei.JPG|玉杯
File:Chengpan gaozu bei.JPG|
File:Museum of the Mausoleum of the Nanyue King 150.JPG|
File:Bronze mortar and pestle.jpg|
File:Bronze and silver mirror from the tomb of the King of Nanyue.jpg|銅鏡
File:6 crystal Liubo game pieces.jpg|六博遊戲
File:6 jadeite Liubo game pieces.jpg|六博遊戲

### 南越王墓掘出嚟嘅玉器

File:廣州西漢南越王墓青玉角杯-3.JPG
File:廣州西漢南越王墓青玉角杯.JPG
File:廣州西漢南越王墓青玉角杯-2.JPG
File:廣州西漢南越王墓青玉角杯-1.JPG
File:廣州西漢南越王墓青玉角杯-4.JPG


## 睇埋

*珠江文明
*南越王墓
越南共和國

（），簡稱**南越**（），係1955年到1975年由吳廷琰響越南南面建立嘅共和國。

## 睇埋
*北越
盧森堡文

**盧森堡文**（；；盧森堡文：Lëtzebuergesch）係盧森堡大公國嘅母語。

## 簡單嘅短語
* Jo：係
* Neen：唔係
* Moiën：你好
* Äddi：拜拜
* Merci：多謝
* Watgelift?或Ëntschëllegt?：對唔住

## 出面網頁

* RTL.lu Radio-Télé Lëtzebuerg
* Luxembourgish - English Dictionary
* Introduction to the Luxembourgish Orthography - Schanen F. (pdf)
* Luxemburgische Orthographie - Memorial: 1999
* Eng kleng Hëllef fir Lëtzebuergesch ze schreiwen
* Luxdico
* UNIVERSAL - DEKLARATIOUN VUN DE MËNSCHERECHTER
* Gefahr oder Chance für das Luxemburgische?
* Centre for Luxembourg Studies (University of Sheffield, UK)
* The Centre de Langues Luxembourg page at the ALTE site
秦 (搞清楚)

**秦**指嘅可以係：

* **[[秦國]]**，中國周朝諸侯國之一，統一中國後叫秦朝
** 秦始皇，泛指以秦王政之稱，簡稱**秦**。
* **[[前秦]]**，十六國之一
* **[[後秦]]**，十六國之一
* **[[西秦]]**，十六國之一
* 十六國時虛除權渠國號
* 十六國時句渠知國號
* 十六國時張琚國號
* 十六國時竇衝國號
* 仇池楊難當國號
* 北魏末莫折念生國號
* 隋朝末唐朝初薛舉國號
* 唐朝中朱泚國號
* 唐朝末秦宗權國號
* 五代十國李守貞國號
* **[[秦氏]]**，唐人姓氏
* **[[日本秦氏]]**，日本姓氏
* **[[大秦]]**，漢稱羅馬帝國
* **秦**，古代外國人對中國嘅別稱，好似翻譯佛經嘅大師鳩摩羅什講過，「改梵為秦，失其藻蔚」。
* **秦**，中國陝西省別稱（或簡稱）
秦

**秦**（；前900年到前206年）係中國古代一國，故稱**秦國**，初時姬周分封嘅諸侯，經歷春秋戰國，四處征伐，國土日漸強大。前249年滅姬周，斷代史姬周結束。到前221年全滅六國，統一中原。嬴政稱王帝，斷代史為**[[秦朝]]**或**[[秦朝|秦代]]**。前207年，秦三世皇帝子嬰向劉邦投降，秦國亡，短暫秦朝終。

## 史
秦人祖先有唔同傳說，由商一直到周。

前900年，周孝王姬辟方因養馬封嬴非子於秦邑。非子為秦國開國君主。

此後幾世，都為周王守邊，防範西戎。

前770年，秦襄公嬴開護送周平王東遷，升為諸侯（本來他是附庸國），並說由西戎奪回的土地都歸秦國。傳到秦穆公，他攻打西戎，成為春秋五霸其中一個（雖然有人說不是）。春秋時期晉國佔領崤函古道，令秦國難以稱霸。在秦獻公時，廢除活人陪葬。魏國攻打河西（黃河以西），佔領長達八十年。前350年，秦遷都咸陽。到秦孝公任用商鞅，進行了兩次商鞅變法，令秦國國力大大提升，並修復河西。秦孝公死後，商鞅被車裂，但制度仍然存在。在秦武王時兼併巴蜀。在公元前二六二年，韓國把上黨郡讓給趙國，秦國入侵趙國，史稱長平之戰。秦將白起坑殺四十萬兵卒。趙國無力抗秦。前230年至前221年，秦王嬴政消滅六國（依次序：韓、趙、魏、楚、燕、齊），建立第一個統一同中央集權嘅帝國，史稱秦朝。

前221年，秦國消滅六國的最後一個—齊，秦朝開始。前207年，第三任秦王子嬰向楚將劉邦投降，秦朝亡。

## 君主一覽
# 襄公
# 文公
# 憲公
# 出子
# 武公
# 德公
# 宣公
# 成公
# 穆公
# 康公
# 共公
# 桓公
# 景公
# 哀公
# 惠公
# 悼公
# 厲共公
# 躁公
# 懷公
# 靈公
# 簡公
# 惠公
# 出公
# 獻公
# 孝公
# 惠文王
# 武王
# 昭襄王
# 孝文王
# 莊襄王
# 始皇
# 二世
# 秦王子嬰

## 參考
*杜振醉主編：《新理念中國歷史第二版中一》，香港：香港教育圖書公司，2007年，ISBN 978-988-200-421-4
趙佗

**趙佗**，又寫做**趙他**（他同佗用小篆寫係同一個字），恆山郡真定縣人（喺而家嘅河北省）。秦朝南海龍川縣令，係南越國開國君主，號**武王**，原本係秦國將領。佢係征五嶺之南嘅任囂心腹大將。征服嶺南之後，佢地就留響當地，始皇帝命任囂做南海尉，而趙佗就做咗龍川令。

秦末，各地反抗秦國暴亂，而且變成各支軍隊，一面抗秦，一面互相攻伐。而呢個時候，任囂病危，佢就私下交托南海郡畀趙陀，重叫佢準備好封閉五嶺關口，防止北方亂軍入侵，同埋佔領嶺南桂林郡同象郡割據一方。

## 參考
秦朝

**秦朝**係指戰國時代秦國一統中原開始直到亡國嘅時期，由前221年到前207年。嬴政係秦朝首個皇帝，歷代三位君主，皇室為嬴姓趙氏。

## 前史
秦朝之前係周朝其中一個諸侯國秦國，喺關中平原。春秋時期嘅諸侯國因為周室衰落，冇力量維繫封建制度，所以成日發生強國兼併弱國嘅事。去到戰國時期，唔少諸侯國都變法圖強，競爭就更加激烈。其中秦國就係因為商鞅變法而變強，歷經多次戰爭而打敗其他諸侯國。而喺長平之役之後，幾乎佔有咗一半嘅天下。然而長平之役嘅主將白起喺前257年畀秦昭襄王賜死，雄才大略嘅秦昭襄王喺前251年死埋，繼位嘅秦孝文王、秦莊襄王都相繼喺三年內去世。前247年，幼主秦王政繼位，但朝政大權掌握喺秦太后同埋呂不韋手中。呂不韋擁有秦國大權，佢曾經招攬食客去編撰《呂氏春秋》，並喺前249年帶兵滅咗東周國。

戰國後期，六國入面得返趙國同楚國有能力抗秦。趙國士卒精銳，又有良將李牧，而楚國幅員遼闊，士兵眾多。為咗抵制秦國嘅侵略，楚國嘅春申君喺前241年打算聯合楚、趙、魏、韓、燕聯軍攻擊秦國嘅函谷關，但都係畀秦國打敗，楚國所以遷都壽春。秦國就乘機猛攻魏國，魏國嘅形勢緊急，但最後秦國因為國內發生咗大事而暫緩攻擊。咁係因為秦王政開始大個仔，呂不韋驚繼續同秦太后幽會會瀨嘢，就改咗搵舍人嫪毐入宮去服侍太后。嫪毐亦因為咁得寵，太后為佢生咗兩個仔，仲封佢做長信侯，可以專決到國政。前239年，秦王政嘅細佬成蟜打緊趙個陣，就因為驚咗嫪毐而投降趙國。前238年，秦王政發現咗件事，就處死咗打算作反嘅嫪毐，仲幽禁埋太后、驅除咗呂不韋入蜀（呂不韋就中途死埋）。秦王政掌權之後，聽從宗室大臣嘅建議，驅除呂不韋嘅食客（主要係三晉人）。但係客卿李斯就上書《諫逐客書》，講返外卿對秦國有咩貢獻。秦王政因而再度重用李斯，而且招攬咗尉繚、韓非等嘅外國人。尉繚有個建議，叫李斯派辯士、間諜去賄絡六國嘅名人政要，成為秦嘅線人。如果唔接受賄絡，就暗殺咗佢哋。呢個方法成功令到六國離心離德，再配合埋軍事行動，令到六國喺十年內先後畀秦國滅咗。而韓非就提倡用法家嘅「法、術、勢」三派論點為一體用嚟治國，得到秦王政嘅重視，亦都成為咗秦廷施政嘅原則。但係，韓非最後畀李斯害死，未能夠執政秦廷。

## 建設
秦始皇統一全國之後，為咗溝通關中同埋其他地區，以免地方發生叛亂，於是起咗馳道同埋靈渠，實行「車同軌」（統一車軌間距）。而為咗抵禦北方嘅匈奴，秦皇就將戰國時期秦、趙、燕嘅長城連埋一齊，成為「萬里長城」。同時，為咗防範六國遺民起兵搞事，秦皇下令夷平城墩。沒收百姓嘅武器，將入面嘅銅製武器鑄成十二金人，放喺咸陽，又起咗阿房宮、興樂宮之類嘅離宮同埋驪山秦始皇陵，當中後者包括兵馬俑。但據目前嘅考古證據，阿房宮其實未起得成，但因為已經畀人燒咗，亦都無從考究。而且，為咗安定六國遺民，秦始皇五度出巡關東，進行咗封禪同埋刻石。

交通建設方面，陸路有馳道、直道、棧道、五尺道同埋嶺南新道，而水路就有溝通中原同埋嶺南嘅靈渠。秦馳道以首都咸陽為中心向四面八方延伸，加強咗關中同關東、江南等地嘅聯繫，而且當六國遺民起兵搞事個陣，秦軍都可以即刻過去處理。馳道起係平坦嘅地方，闊五十步，每隔三丈就種一棵樹，馳道嘅兩邊會用金屬錐夯築厚實。靈渠打通咗長江嘅湘江同珠江嘅灕江，溝通咗中原同嶺南地區。當百越遺民起兵搞事個陣，秦軍都可以經靈渠、灕江、珠江直達嶺南重鎮番禺（今廣東廣州）平亂。
世界女排大獎賽

**世界女排大獎賽**（**World Grand Prix**），係國際排球聯合會（簡稱 **國際排聯** 或 '''FIVB'''）一年一度舉行嘅大型世界排球比賽，相對於男子嘅係世界排球聯賽（World League），但係唔同嘅地方係，女排大獎賽唔使好似世界排球聯賽咁，參賽球隊一定要畀好貴嘅參賽費。

有鑑於女排嘅三個世界大賽（世界盃、世界女排錦標賽、奧運會）分別係四年一度喺固定一個主辦國舉行，為咗加強世界各地（尤其係東亞地區嘅觀眾）對女排嘅注意同吸引力，國際排聯喺1993年首度舉辦一年一度嘅世界女排大獎賽，以分站賽事嘅成績嚟決定參加總決賽嘅名單，而總決賽嘅優勝者就係成個賽事嘅總冠軍。 

早年嘅分站賽事同總決賽都喺東亞地區舉行，但係近年一啲分站賽事亦都陸續喺歐美各地舉行，到咗2003年，總決賽更加首次喺歐洲嘅意大利舉行。

世界女排大獎賽嘅地位唔及三個四年一度舉行嘅世界大賽，但係獎金就遠勝世界大賽，乃係純粹商業性比賽，所以嬴得世界女排大獎賽總冠軍一般唔會睇成係世界冠軍。不過大獎賽就造就咗一班世界女排明星，方便向全世界推廣女排。

世界女排大獎賽自1993年第一次舉辦10幾年來，冇一支球隊能夠成功衛冕賽事嘅總冠軍，直至2005年，巴西女排首度成為賽事嘅衛冕總冠軍，更加係而家奪標最多嘅球隊。（詳見 歷年三甲）

由1993年到而家，只有中國、古巴同日本從來冇缺席過世界女排大獎賽。

### 歷年三甲

* 資料來源

## 睇埋
*2006年世界女排大獎賽

## 參考資料
*國際排聯世界女排大獎賽官網
嶺南

**嶺南**（）係廣東、廣西、香港、澳門一帶地方，有時亦都包括湖南、江西南面少部份地方。因為嶺南北面有越城嶺、揭陽嶺、萌渚嶺、騎田嶺同埋大庾嶺組成嘅五嶺，阻隔住中原，所以就叫**五嶺之南**（），又或者淨係叫嶺南。嶺南南邊係南中國海，因此一直海上貿易都好發達。

嶺南因為響正熱帶同亞熱帶之上，又近大海，所以比起中原地方來講，天氣濕熱。夏天耐唔耐就打風。

## 範圍同名嘅變化
秦前對嶺南一帶，有唔同嘅叫法。《元和郡縣誌》「嶺南道」下記：「廣州，春秋百越之地。」喺春秋時一律叫百越，到戰國時就叫「揚越」，《史記·南越列傳》載：「秦時已併天下，略定揚越，置桂林、南海、象郡。」張晏「揚越」下注話：「揚州之南越也。」又「索隱」引《戰國策》話：「吳起為楚收揚越」。

戰國陣嘅「揚越」，大致包括咗而家嘅兩廣，同兩湖，仲有江西嘅部分地頭。而嶺南嘅交通唔係好方便，地廣人稀，就未成為楚國嘅勢力範圍。秦陣又稱乎嶺南做「陸梁」，《史記·秦始皇本紀》載：「三十三年。……略取陸梁地，為桂林、象郡、南海」。「正義」注：「嶺南之人多處山陸，其性強梁，故稱陸梁」。「揚越」為較古之名，地域較廣；「陸梁」之名後起，專指嶺南。

《晉書·地理志下》就將秦代所立嘅南海、桂林、象郡叫做咗「嶺南三郡」，明確咗嶺南嘅區域範圍：北靠五嶺，南臨南海，西連雲貴，東接福建。呢個範圍包括咗廣東、廣西同海南嘅大部分仲有越南北部。宋代後，越南北部就正式脫離中原政權，獨立建政。

## 嶺南道
嶺南亦係大唐時行政區名，叫**嶺南道**。管嘅地方大約係定下廣東、廣西兩省，同埋，鄰國越南。去到唐末，有州或郡七十三，都護府一，縣三百一十四。因為大唐時，一時將郡轉做州，一時將州轉做郡，所以嶺南道之下，一地同時有州名同郡名。而大唐嘅州，就淪為郡一級咁，同大漢時嘅州好唔同，個影響亦反映喺家下地名之上。嶺南道治所喺廣州。

## 睇埋
*嶺南文化

## 註
南海

**南海**係地名，係南邊嘅海噉解。佢可以係：
*南海郡：秦朝喺百越建立嘅古郡。
*南海縣：590年至1992年的一個縣政區。
*南海市：1992年至2002年，廣東省嘅一個市。
*南海區：2002年至今，廣東省嘅一個市轄區。
*南中國海：中國南邊嘅海，世界第三大海。
*南海道：日本嘅一個政區。
*南海 (北京)：中國北京市嘅一個湖。
*南海 (月球)：月球嘅月海。

方位海名
阿Q正傳

《**阿Q正傳**》係魯迅創作嘅一部小說。魯迅寫《阿Q正傳》，其實係想指出當時嘅中國人普遍存在嘅一種毛病，就係就算喺事實上蝕底，仲用「精神勝利」嚟自我安慰，而唔肯積極反抗或避免再次受辱。

《阿Q正傳》嘅主角係阿Q，一個喺社會嘅小人物。佢好窮，地位低，但自尊心好强；佢嘅遭遇唔好，成日被人蝦，但係佢有自己嘅一套精神優勝法，好似佢畀村入面嘅趙太爺兜巴星，佢會喺心入面諗「呢個世界真係唔似樣，阿仔打老竇」。一諗到尊貴嘅趙太爺係自己個仔，阿Q就開心起嚟。呢個就係「阿Q精神」嘞。

## 阿Q精神

阿Q精神，就係指一種唔肯面對現實，一味精神上自我安慰嘅處事態度，即係狐狸食唔到葡萄就話葡萄係酸嘅咁，實際上就係自欺欺人。

而家「阿Q」多數用嚟形容唔肯面對現實，自欺欺人，善於自我安慰嘅人。
北大西洋公約組織

**北大西洋公約組織**（，縮寫**NATO**；，縮寫**OTAN**），簡稱**北約**，係歐洲同北美洲國家為協同防衞而起嘅國際組織，亦係軍事同盟組織。佢係喺1949年4月4號，北美洲同西歐共12個國家喺美國華盛頓簽署《》後正式成立。北約由公約第5條規定要保障成員國集體安全，所以北約各國加盟後同意喺任何一位成員國確認俾第三方國家攻擊時，其他成員國會做出即時反應嚟集體防衞。

北約嘅總部原本係喺法國巴黎，後來搬咗去比利時布魯塞爾。

## 成立原因
第二次世界大戰後，8個東歐嘅社會主義國家都喺蘇聯嘅控制下（之後除咗南斯拉夫都加入咗華沙公約組織‎）；而中、西歐其他國家，包括戰敗嘅德國同埋意大利，戰勝嘅英、法等國同其他好多國家，都因為受到戰爭破壞，經濟疲弱，社會動盪，加上各國之內，共產黨勢力膨脹，都大有被赤化嘅可能。美國怕無咗成個歐洲，勢必會令佢嘅勢力退返大西洋嘅西岸，令北美形勢陷於孤立，因而一面對歐洲實行馬蘇計劃，對中、西歐非共產國家提供大量軍事、經濟援助，另一方面成立軍事組織——「北大西洋公約組織」嚟對抗蘇聯同東歐集團。

## 會員國
  
北約嘅32個會員國包括：  
  
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
*   
  

 
  
  

北約有32個會員國，大部分喺歐洲，另外兩個喺北美洲。北約嘅「責任區域」根據北大西洋公約第六條定義，包括歐洲、北美洲、土耳其，以及北北回歸線嘅北大西洋島嶼。北大西洋（同樣喺北回歸線以北）同地中海海域嘅船隻、飛機或者其他部隊受到攻擊都可能觸發第5條嘅反應。  

喺原公約談判期間，美國堅持將例如比屬剛果嘅殖民地排除喺條約範圍以外。 不過，法屬阿爾及利亞直到其喺1962年7月3日獨立前仍然受條約保護。  

北約嘅32個會員國中，有12個係1949年創始會員，其他20個係喺十輪擴展中加入。  

### 特殊安排
作為創始會員加入北約嘅三個北歐國家——丹麥、冰島同挪威——選擇喺三方面限制參與：唔會有永久嘅平時基地，唔會存放核彈頭，亦唔會進行盟軍嘅軍事活動（除非被邀請）。但係，丹麥允許美國太空軍喺格陵蘭維持皮圖菲克太空基地。  

從1960年代中期到1990年代中期，法國實行「高盧－密特朗主義」，以獨立於北約嘅軍事策略。尼古拉·薩科齊喺2009年談判令法國重返北約整合軍事指揮部及國防規劃委員會，後者於翌年解散。但係，法國仍係唯一唔參與核規劃小組嘅北約會員國，亦唔會好似美國同英國咁，承諾將佢啲核潛艇交由聯盟使用。

## 成員國

北大西洋公約組織嘅成員國，包括西歐嘅英國、法國（喺1966年退出，2009年加入返）、德國、比利時、荷蘭、盧森堡；北歐嘅丹麥、挪威、瑞典、冰島、芬蘭；南歐嘅意大利、希臘、西班牙、葡萄牙、保加利亞、羅馬尼亞、阿爾巴尼亞、克羅地亞、黑山、北馬其頓；東歐嘅愛沙尼亞、拉脫維亞、立陶宛；中歐嘅捷克、匈牙利、波蘭、斯洛伐克、斯洛文尼亞；大西洋彼岸嘅美國、加拿大；同埋亞歐交界、戰略地位好重要嘅土耳其，合共32個國家。

## 組織同協防條款
北約設有一名秘書長處理日常事務。由於佢係軍事組織，所以各成員國國防部長會定期舉行會議。組織嘅主要功能，就係協防各個會員國。任何成員國嘅安全受到威脅，其他國家有加以協助嘅義務。不過，協防行動須要先由組織會員國開會通過。

戰後防務，其實主要由美國出力。喺各成員國中，大多數都有美國駐軍，以保障歐洲地區嘅安全。不過美國如果調動軍隊，同運用設喺該國嘅軍事設施，須要先得該國同意。其中，駐有美軍最多嘅地區係德國。北約嘅軍事指揮，主要係由美國將領擔任。

### 擴展

北約喺1949年4月4號簽訂咗北大西洋公約（華盛頓條約）而搞起。聯盟最初有12個創始成員國，包括比利時、加拿大、丹麥、法國、冰島、意大利、盧森堡、荷蘭、挪威、葡萄牙、英國同美國。
冷戰期間有四個新成員加入：希臘（1952年）、土耳其（1952年）、西德（1955年）同西班牙（1982年）。喺蘇聯解體之後，好多前華沙條約同後蘇聯國家想加入。1990年，前東德嘅地盤因為德國統一而加咗入北約。喺1999年華盛頓峰會，匈牙利、波蘭同捷克正式加入，北約仲出咗新嘅入會指引，用咗個性化嘅「入會行動計劃」。呢啲計劃管住咗新成員嘅加入：2004年有保加利亞、愛沙尼亞、拉脫維亞、立陶宛、羅馬尼亞、斯洛伐克同斯洛文尼亞；2009年有阿爾巴尼亞同克羅地亞；2017年有蒙特內哥羅；2020年有北馬其頓。 芬蘭同瑞典係最新嘅成員，分別喺2023年4月4號同2024年3月7號加入，受俄羅斯入侵烏克蘭刺激而加快咗步伐。
烏克蘭同北約嘅關係喺2002年開始，簽咗北約-烏克蘭行動計劃。 2010年，喺總統亞努科維奇帶領下，烏克蘭重申咗佢嘅不結盟地位，放棄咗加入北約嘅目標。 喺2014年烏克蘭革命期間，俄羅斯佔領咗克里米亞，仲支持咗烏克蘭東部嘅俄羅斯分離主義武裝。結果，2014年12月，烏克蘭國會投票結束咗不結盟地位， 到2019年更加喺烏克蘭憲法入面寫咗加入北約嘅目標。 喺2021年6月布魯塞爾峰會，北約領袖確認烏克蘭最終會加入聯盟，仲支持烏克蘭有權自己決定前路，唔受干涉。 到2021年尾，俄羅斯又喺烏克蘭邊境大規模集結軍隊。11月30號，俄羅斯總統普京話如果烏克蘭加入北約，或者喺烏克蘭部署導彈防禦系統同遠程導彈，就係過咗條紅線。不過當時無計劃喺烏克蘭部署導彈。 俄羅斯外交部起草咗一份條約，禁止烏克蘭同任何後蘇聯國家加入北約。 北約秘書長斯托爾滕貝格回應話，呢個決定係由烏克蘭同北約成員國話事，「俄羅斯無權否決，無權插嘴，更加無權搞個勢力範圍去控制鄰國」。 北約提議同俄羅斯改善溝通，傾吓導彈部署同軍演嘅事宜，但前提係俄羅斯要從烏克蘭邊境撤軍。 但俄羅斯喺2022年2月入侵咗烏克蘭。烏克蘭喺2022年9月申請加入北約，因為俄羅斯吞併咗烏克蘭東南部。
喬治亞喺2008年布加勒斯特峰會上畀咗「未來會員」嘅承諾， 但美國總統巴拉克·奧巴馬喺2014年話，喬治亞「而家唔喺加入嘅路上」。

俄羅斯繼續喺政治上反對北約再擴展，覺得同蘇聯領袖戈巴卓夫同歐美談判者之間嘅非正式共識唔符，當時係為咗和平統一德國。 2016年6月列瓦達中心嘅民調發現，68%嘅俄羅斯人覺得北約喺波羅的海國家同波蘭部署軍隊—呢啲係同俄羅斯接壤嘅前東歐集團國家—係對俄羅斯嘅威脅。 相反，2017年皮尤研究中心嘅調查顯示，65%嘅波蘭人覺得俄羅斯係「重大威脅」，而喺所有北約國家平均有31%咁講， 2018年67%嘅波蘭人支持美國軍隊駐紮喺波蘭。 2016年蓋洛普調查嘅非獨聯體東歐國家中，除咗塞爾維亞同蒙特內哥羅，其他國家多數覺得北約係保護聯盟，而唔係威脅。 2006年喺《安全研究》期刊嘅一篇研究話，北約擴展有助於中東歐嘅民主鞏固。 中國都反對北約再擴展。

## 參考

## 出面網頁
*
雪櫃

**雪櫃**（；）係一隻放嘢食嘅電器，嘢食放入去會變到好凍，令細菌生長變慢，咁就可以保存得耐。通常有一格係比其他格凍好多，凍到冰點以下，所以叫佢做冰格。

早期雪櫃因為用有毒阿摩尼亞來做雪種，所以只係商業用，家用有危險。後尾1920年代就出現咗家用雪櫃，改咗用啲無毒唔易着火嘅雪種。

## 睇埋
*熱力學
*物理熵
*負熵
*雪糕
鄧林

**鄧林**係中國傳說裏面，夸父追日追唔到，死後拐杖發芽所成嗰片樹林。

## 參考
【鄧】字，商務新詞典
相機

**相機**，又叫做**影相機**，係用來影相嘅架生。最基本相機係一個唔透光嘅盒，留一個好細嘅窿響前面，前面景物嘅光就穿過一個好細嘅窿射到盒裏面另一面，響上有前面景物嘅倒影，而底片就企響度曝光。多數相機都有好多附加結構，例如一組鏡頭，等佢可以控制影出來效果。而家嘅相機相當精細同複雜。

## 睇埋
* 數碼相機
* 攝影機
洗衣機

**洗衣機**係用嚟洗衫嘅電器。不過佢只係限於用水嘅，用來乾洗嘅機唔叫做洗衣機。有啲洗衣機係有埋乾衣功能，咁一般叫佢做**洗衣乾衣機**。

洗衣機可以用水同埋洗衣粉或者洗衣液嚟洗衫，慳返人手捽嘅時間同力。喺香港，洗衣機係大部分家庭都有嘅必備電器。

## 歷史

最早嘅洗衣機喺19世紀末期出現，但係直到20世紀中期先開始普及。喺香港，洗衣機喺1960年代開始變得常見，到咗而家，差唔多每家每戶都有一部。

## 款式

洗衣機主要有兩種：
* 波輪式（頂揭式）：呢種洗衣機係喺頂部入衫，有個波輪喺桶底幫手攪動衫物。
* 滾筒式（前揭式）：呢種洗衣機係喺前面入衫，有個滾筒橫放喺機身入面。

## 功能

家陣啲洗衣機通常有以下功能：
* 洗衫：用水同清潔劑洗走衫物上面嘅污漬。
* 過水：用乾淨嘅水沖走衫物上面嘅泡沫。
* 甩水：用高速轉動將衫物入面嘅水分甩走。
* 弱水：落少啲水同埋慢轉速，適合洗貼身衫或者易爛嘅衫。

## 注意事項

* 要睇清楚衫上面嘅洗衫標籤，唔同質地嘅衫可能需要唔同嘅洗法。
* 唔好放太多衫落洗衣機度，會影響洗衫效果。
* 記得定期清潔洗衣機，特別係橡膠圈同埋洗衣粉格，以防發霉。

## 環保問題

洗衣機雖然方便，但係都會帶嚟一啲環保問題：
* 用水量大：每次洗衫都會用到好多水。
* 哂電：特別係喺甩水嗰陣，會用到好多電。
* 微塑膠：有啲衫會喺洗衫過程中釋放出微塑膠，污染環境。

為咗減少環境影響，而家啲人通常用凍水洗衫、盡量塞滿機先洗、揀選慳電嘅型號等等。

## 機械原理
洗衣機由摩打發動，模仿洗衫板洗衫動作。

## 睇埋
* 洗衫板
* 洗衣鋪
* 乾衣機
風筒

**風筒**係一隻用來吹乾頭髮嘅電器。佢係用摩打一邊抽空氣，令到加速空氣流動，形成風，風通過一組發熱線，變熱。響另一邊筒身將啲熱風吹出嚟，如果發熱線冇著，風係室溫，或者係凍風。 風吹落濕嘅頭髮上面，上面水份就快啲蒸發走，做到快乾嘅效果。

風筒除咗用嚟吹乾頭髮之後，重可以幫手控制頭髮定型。洗濕頭嗰陣時，頭髮部份氫鍵會暫時消失，咁原有髮型會消失，而頭髮乾咗髮型就會變。響頭髮重係濕嗰陣，就可以梳好髮形，用風筒快速吹乾，做到定型嘅效果。

## 第二啲用法
風筒除咗用嚟吹頭髮之外，啲人亦都用佢嘅熱風當架生來使，例如吹軟塑膠膜。
豬

**豬**（）係種哺乳動物。豬嘅種類唔少，最常見嘅係養來俾人食嘅農場家畜；本文所介紹嘅，較為準確噉講，叫做**家豬**（）。家豬係由野豬馴化而來嘅若干品種。

豬係雜食嘅，食動物又得，植物又得。不過一般農場都係餵佢啲人食剩嘅嘢撈埋一齊嘅餿水，即係豬餿。

好多文化將豬同蠢、懶等等負面嘅品性連埋，不過事實上豬係一種幾叻嘅動物，可以訓練去搵嘢同埋緝毒。

越南豬通常用嚟做寵物。

**豬公**為雄，**豬乸**為雌。**豬仔**為幼。

## 經濟價值

唔同部位嘅豬肉，以及豬嘅內臟，好多都食得，譬如嶺南常見嘅食材豬膶、豬腰、浮皮、豬紅、豬大腸、豬耳。豬肉係世界上好多國家主要嘅肉食，尤其是中國，豬肉消費量著咗全世界超過一半。不過有啲宗教嘅教徒，譬如穆斯林同猶太人，教規規定佢哋唔可以食任何含有豬嘅嘢。

豬毛可以用來做刷。豬皮可以用來提煉明膠。

## 文化

豬係中國嘅12生肖之一，排第尾。

基督教基督復臨派、猶太教同伊斯蘭教禁止信徒食豬肉。

粵語有唔少有關豬嘅講法，話人蠢就「豬咁蠢」、「豬兜」；話人懶，「懶豬」；指人喇咋、污糟，「迾遢豬」；話人肥，「肥豬」。大部份都係衰嘅，亦未必有根據。

另外廣東話俚語會用「豬」來代表女仔嘅貞節，源自結婚回門會用到燒乳豬嘅習俗。

《三隻小豬》係一個源自英倫嘅寓言。故仔講三隻豬仔分別用唔同嘅材料嚟起屋，大哥同二哥懶，攞草同木棍等易用嘅物料起屋，而最後嗰隻細豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間，於是成個故仔就係要教訓人唔好偷懶。

## 其他
* 野豬
* 乳豬
* 連登豬

## 攷
H&M

（全名****）係間瑞典時裝鋪，1947年成立，喺歐洲賣價廉物美；喺34國有鋪，請咗73,000個伙記。2008年營業額為1040億4100萬瑞典克朗。歌手麥當娜參與過設計女裝。

## 香港H&M

H&M大約喺1990年代喺香港開寫字樓；2007年3月10號開鋪。家下有7間鋪，香港島有銅鑼灣、太古城中心，九龍有又一城、圓方、尖沙嘴新港中心、旺角朗豪坊商場，舊家樂坊同埋鑽石山荷里活廣場。2011年9月再喺沙田新城市廣場開多間鋪。

## 出面網頁

*H&M
**H&M（香港）
架生

**架生**（，「生」讀「撐」；），原本叫**家生**，又叫做**傢生**、**架撐**、**架橕**、**架罉**，或者叫**工具**，係用嚟幫助完成一件事嘅嘢，架生用機械原理整出來。最基本嘅架生就係簡單機械，例如撬其實係槓杆來嘅。

以前哲學家會認為人先識得用架罉，所就定義人做識用架罉嘅動物。事實上好多動物其實都識得用。後尾又改咗做人係識造架生嘅動物。但動物學家發現雀仔同馬騮都識得整架罉。

家下架罉就唔限於實物，程序、資訊、創意、學習都係改落人自己嘅架罉。

人類學家就認為識得用架生係人演化好重要嘅一步。人演變到可以用手指公來揸架罉，亦有智慧去同架生。

架罉亦都可以變武器，好似鎚仔、西瓜刀同水喉鐵，甚至平時唔似仆到頭爆嘅摺櫈咁。倒返轉頭，武器都可以變工具，好似炸藥咁。

架罉可以指純粹認知上嘅嘢，例如書寫語言，又或者歌手把聲（搵食架罉）。

## 歷史

人類學家相信，用工具係人類進化嘅一個重要步驟。 因為人類同野生黑猩猩都大量使用工具，所以普遍認為第一次經常使用工具嘅情況發生喺兩種猿分家之前。 不過，呢啲早期嘅工具可能係用啲會腐爛嘅材料整，好似樹枝咁，又或者係未加工嘅石頭，冇辦法同其他石頭分得開。

石器嘅歷史可以追溯到大約250萬年前。 不過，2010年有個研究話南方古猿可能用石器切動物屍體嚟食肉。呢個發現將最早使用石器嘅時間推到大約340萬年前。 喺埃塞俄比亞搵到嘅真實工具至少有260萬年歷史。 最早可以分辨到嘅石器形態之一就係手斧。

直到最近，考古發掘到嘅武器仲係唯一被研究同重視嘅「早期人類」工具。而家，更多工具被認為係有文化同歷史意義嘅。除咗打獵之外，其他活動都需要工具，例如準備食物、「...打果仁、皮革工藝、收穫穀物同埋木工...」 呢一類包括「石片工具」。

工具係古代人類用嚟爬上食物鏈頂端最緊要嘅嘢；通過發明工具，佢哋可以做到人體做唔到嘅嘢，好似用長矛或者弓箭嚟殺死獵物，因為佢哋嘅牙齒唔夠尖銳，冇辦法穿透好多動物嘅皮。「人類獵人」作為人類演化嘅催化劑呢個講法已經俾人質疑。根據考古現場嘅骨頭上面嘅痕跡，而家有更多證據顯示早期人類係喺其他捕食者嘅屍體上面搵食，而唔係自己捕獵。

### 古代工具發展時間表
好多工具喺史前或者歷史記載嘅早期幾個世紀就已經製造出嚟，但考古證據可以提供發展同使用嘅日期。
* 奧杜威石器技術(奧杜威文化) 250萬年前（刮刀；用嚟切死咗嘅動物）
* 小屋，200萬年前
* 阿舍利文化石器技術 160萬年前（手斧）
* 火嘅製造同控制，自舊石器時代開始使用，可能由直立人喺150萬年前開始
* 船，90萬年前
* 烹飪，50萬年前
* 標槍，40萬年前
* 膠水，20萬年前
* 衣服可能17萬年前
* 石器，由弗洛里斯人使用，可能係10萬年前
* 魚叉，9萬年前
* 弓箭，7萬至6萬年前
* 縫衣針，6萬至5萬年前
* 笛，4.3萬年前
* 漁網，4.3萬年前
* 繩，4萬年前
* 陶瓷，
* 魚鈎，
* 馴化動物，
* 投石器，
* 細石器，
* 磚喺中東用嚟建築，
* 農業同犁，
* 輪，
* 圭表，
* 文字系統，
* 銅，
* 青銅，
* 鹽，
* 戰車，
* 鐵，
* 日晷，
* 玻璃，
* 投石機，
* 鑄鐵，
* 馬蹄鐵，

倡導者相信納米科技會出現類似嘅激增，因為工具變得微型化。

## 例子

*電腦
*籐條
*擔挑

## 動物

*烏鴉：烏鴉識得運用架生，例如有研究搵到，有烏鴉會將堅果擺喺馬路上，等經過嘅車車爛堅果嘅殼，然後自己攞嚿堅果食；烏鴉仲曉同同類傳達複雜嘅資訊，例如有研究試過發現，烏鴉能夠認得傷害同攻擊過自己嘅人類，及後仲令到區內其他（冇見過嗰個人嘅）烏鴉同樣學識避開嗰個人－表示烏鴉嘅溝通系統能夠傳達「某個某個人係乜樣」等嘅複雜資訊。

## 註

## 參考

## 睇埋
*架生仔
*智能
世界童軍組織

**世界童軍組織**係一個跨國組織，負責管理各國童軍運動，有成280萬人，同世界女童軍協會（World Association of Girl Guides and Girl Scouts，簡稱WAGGGS）相對。

## 世界童軍會議
**[[世界童軍會議]]**係每三年辦一次，負責同埋討論管理童軍國際事務嘅會議，而會議之前都會有世界童軍青年論壇。會議係童軍嘅集會，而且會由唔同嘅成員總會排除六個人嘅代表出席。如果一個國家多過一成員總會，呢啲總會就要組成一個聯會先，揀選完再派佢哋最終嘅代表。某啲總會要成為會議成員，就要跟住組織嘅宗旨同原則，同埋響國內政治要獨立。

會議會有大家同意合作方向，同埋互相協調計劃。上次開會係2005年，響突尼西亞嘅咸馬滅（Hammamet）。下一次開會就響2008年南韓。

## 世界童軍委員會
**世界童軍委員會**係由會部都選出嚟嘅義工，主要負責執行。委員會喺兩次大會之間，代表世界童軍會議。委員會成員每六年選一次，無論乜嘢國藉都可以選。

### 銅狼獎
銅狼獎係一個頒畀對組織特別有貢獻嘅人，由委員會頒畀啲為世界童軍運動帶嚟重大影響嘅人。第一次就係喺1935年頒畀童軍運動嘅創辦人貝登堡，嗰陣時係國際委員會響斯德哥爾摩嘅決定。

## 世界童軍總部
**[[世界童軍總部]]**（舊時叫國際總部）係會議同委員會嘅祕書處，負責執行兩者嘅指示。佢係總祕書負責管理，同埋有一小班技術職員支援。職員幫各總會推行童軍運動，主要係改善同擴闊童軍組織，方法包括訓練專業人員同義工，確立財務政策同籌措資金技巧，改善社羣設施同方法，協助整理國內資源。

職員亦都安排全球活動，好似世界童軍大露營，鼓勵地區活動，聯絡其他國際組織。

總部設喺瑞士日內瓦，旗下六個地區都有支部：

:&nbsp;&nbsp;&nbsp;&nbsp;&nbsp; **[[歐洲區]]**：瑞士日內瓦、比利時布魯塞爾同埋塞爾維亞貝爾格萊德
:&nbsp;&nbsp;&nbsp;&nbsp;&nbsp; **[[阿剌伯區]]**：埃及開羅
:&nbsp;&nbsp;&nbsp;&nbsp;&nbsp; **[[非洲區]]**：肯雅奈羅比、南非開普敦同埋塞內加爾達卡
:&nbsp;&nbsp;&nbsp;&nbsp;&nbsp; **[[亞太區]]**：菲律賓馬卡地市、澳洲同埋日本東京
:&nbsp;&nbsp;&nbsp;&nbsp;&nbsp; **[[美洲區]]**：智利聖地牙哥
:&nbsp;&nbsp;&nbsp;&nbsp;&nbsp; **[[歐亞區]]**：烏克蘭古舒夫同埋俄羅斯莫斯科

組織同響瑞士康德斯堡（Kandersteg）嘅康德斯堡國際童軍中心有聯繫。呢個中心係獨立非牟利嘅。組織大約四年搞一次世界童軍大露營，亦都會請埋世界女童軍協會嘅成員。組織亦都搞世界樂行童軍大露營（World Scout Moot）畀17到26歲嘅童軍，同埋世界童軍領袖大露營（World Scout Indaba）畀童軍領袖。世界童軍基金會係有一筆長年基金，由另一班人管理，係世界各地嘅人捐出來畀世界各地發展童軍動用嘅。

世界童軍組織係非政府組織，響聯合國度代表童軍運動。佢同世界女童軍協會都響聯合國經濟及社會理事會裏面有顧問地位。

## 徽章
世界童軍組織會員章係個紫色圓型徽章，中間有百合花（，又叫箭頭章），花畀條繩包住，繩底紮咗個平結。百合花係古代符號，原本係貝登堡將童軍同英軍列隊嗰時用，之後就修改下畀童軍用。花上箭頭係就好似現代指南針咁，個尖永遠指向北，係指向服務同團結嘅路。花上三尖就係童軍三方面責任，對神明，對自己同對他人。兩粒五角星係代表真理同知識。兩星十個尖係代表貝登堡提出原本十點嘅童軍規律。花底紮住係表示童軍家庭。而外圈繩就係團結，同埋世界童軍運動嘅大家庭。

會徽喺2024年簡化咗，冇咗星同白繩。

## 註

## 參考

## 出面網頁
* World Organization of the Scout Movement
* World Scout Conference
* World Scout Committee

* Youth of the World
* Differences in Fundamental Principles of WOSM and WAGGGS
耳燭

**耳燭**係包住蜂蠟嘅通心管。用嗰時將一端插入外耳道，另一端點燃。民間號稱可用於醫好好多病，但係經過科學印證，呢啲都係錯嘅。無資料話耳燭可以有乜療效，反而有機會唔小心整傷。

耳燭療法源於中國、希臘、埃及、西藏同北美嘅民俗療法，耳燭係外圍蜂蠟嘅空心管，一端插入側躺患者耳內，並點燃另一端，大約燃燒15分鐘，之後將耳燭殘餘根部畀患者睇，話係耳垢，並稱此為煙囪效應，將耳垢自耳內吸出。

## 效果
耳燭明顯係將耳垢取出，但係亦被宣稱有治療過敏、頭痛、鼻竇炎、感冒同耳鳴嘅效果。甚至有提神、耳清明目、提高嗅覺味覺敏銳等功效。

## 使用率
並無詳細研究資料，但根據報導，在1996年美國西雅圖一間公司，每個禮拜可以賣出1000隻耳燭，而網站內相關嘅資料就有數千筆，美國每122名耳鼻喉科醫生就有一位知道自己嘅患者曾經用過耳燭，而英國嘅護士亦曾經畀犯人用過，可見得使用嘅頻率高。

## 功效
許多廣告推銷耳燭嘅好處，但係都無科學證據證明。

## 安全性問題
Seely嘅報告入面122個耳鼻喉科醫生中，有14位有處理使用耳燭所生嘅併發症，共13耳燒傷，7耳阻塞，1耳耳膜穿孔。另有外耳炎同暫時性失聽者。
馬騮

**馬騮**（），書面語嗌做**猴**（），係靈長類動物。馬騮有成 264 種，佢個樣同猿好相似，兩樣都好似無乜分別，所以多數人都會當某啲猿係猴。但係事實上，猿係無尾嘅，加上身型比較大隻，唔同馬騮。

## 食性同生態地位
馬騮同人一樣，係雜食動物，以生果，雀蛋，昆蟲為主，睇佢咩品種。馬騮進食後吐出或屙出嚟嘅種子，可以喺第啲林地生長，而馬騮亦係大型食肉動物（例如：豹）嘅食物來源，對森林生態好有貢獻。

## 分布
馬騮可以話係亞洲嘅產物。分布印度、東南亞（泰國，馬來西亞，越南）、中國大陸（海南島，廣東，廣西）、臺灣，香港等地。可分3個亞種。

## 保育現狀

喺印度等地方，因為馬騮所住嘅森林大受破壞，令佢哋被迫走入市區搵食，結果令佢哋變成賊仔，識得打開雪櫃，搶飯盒，造成滋擾。中國一啲農地，亦都係因為森林逐漸減少，吸引唔少馬騮走去偷食，造成猴患。

### 香港現況
喺香港郊野公園所見嘅品種，主要以恆河猴為主，另外重有長尾獼猴同佢哋嘅雜種，以前香港係恆河猴嘅原產地之一，但相信已經絕種。現時啲人見到嘅馬騮，聽講係後期有人刻意放生，再變成而家嘅野生品種。

野生馬騮最多出現喺「馬騮山」。人養而開放畀公眾嘅有嘉道理農場，而家舊「鹿苑」改建為馬騮籠，有三隻馬騮，二仔一女。而以前荔園動物園亦都有養馬騮。

## 文化
馬騮係中國嘅12生肖之一，排第九。

關於馬騮個名點蒞，有唔同講法：

據講以前馬舍有瘟疫，之後放馬騮喺馬籠度養，跟著啲馬就無事啦。所以後來就用「馬騮」嚟代表「猴」。

同馬冇乜關係，馬騮係古代中文「猱」嘅反切音，猱即係猴。馬騮舊時又叫「馬留」或「馬流」。
壯語以maxlaeuz【˩】指「猴」，讀音接近粵語「馬留」文讀音，所以「馬騮」應該係壯語音譯。

## 註

## 參考
*《香港獼猴》ISBN 962-07-5396-8
*《香港陸上哺乳動物圖鑑》ISBN-13 978-988-211-331-2，ISBN-10 988-211-331-1
*《野生動物報導文學系列：走樣的臉孔》 ISBN 962-86308-3-0

## 睇埋
* 香港哺乳動物
檐蛇

**檐蛇**或者**簷蛇**（讀鹽寫，澳門中山粵語方語讀鹽蛇），學名（拉丁文）***Gekko chinensis***，係一種爬蟲類動物。又叫做**四腳蛇**，或者**壁虎**、**守宮**。

檐蛇好似一隻細嘅蜥蜴，響全世界溫暖地方都搵得到，識得用聲同其他檐蛇溝通。
 
檐蛇無眼蓋，但有塊透明膜可以俾佢條脷舐乾淨。

## 生活習性
壁虎科喺地球上生活超過五千萬年，並且遍佈全球。因為佢有好強嘅適應能力，能夠喺好多環境下生存，好似沙漠同埋熱帶地方。

喺呢啲地方，檐蛇呈現生物中嘅多樣性。

## 亞科
時至今日已知嘅有大概90屬共1050種檐蛇。根據形態同埋來源可分為四個亞科：

* Eublepharinae 
* Diplodactyliniae 
* Gekkoninae 
* Sphaerodactylinae

## 外形體態
檐蛇身體嘅顏色同垂直型瞳孔都係為適應黃昏或夜行習性，瞳孔收縮時形成四個細窿。

具有趾墊，趾墊上嘅鉤仔可協助附喺不規則嘅表面上。

## 棲息地
視乎品種，多數鍾意陰涼角落。

## 作息
大部分檐蛇（大概75%）係喺挨晚或晚黑出沒。

## 嘢食
昆蟲仔、蚊蟲、蜘蛛、蟋蟀等。最大隻嘅連鼠BB都食。　

## 繁殖
有性繁殖。卵生。一次生一到兩隻蛋，蛋殼脆。大細視乎品種。一般住宅簷蛇生白色蛋。

## 民間相關事項
相傳簷蛇受驚嚇危急走佬時會自斷一截尾，條尾斷咗出來都重識得郁。

簷蛇甩咗條尾，會生返出嚟。
 
有啲老人家嚇頑童話嗰橛尾會走入耳仔。冇事實根據。祇係令細路唔敢接近簷蛇。

## 流行文化同傳媒中之簷蛇
* 有公司用簷蛇為名或商標圖案或商標角色。以英文公司為主。
* ICI 公司某系列油漆嘅電視廣告，用名叫 George 嘅簷蛇滑落牆表達用該油漆後連簷蛇都爬唔到。
* 小說、電影、動畫、漫畫、電子遊戲中都有擬人化嘅簷蛇。

## 睇埋
*香港爬蟲類

## 出面網頁
*Gekko chinensis
竹

**竹**係草本植物，不過佢生得大，好多人都當佢係木本嘅樹，叫做**竹樹**。所以有幾種竹係世界最大樖嘅草本植物。

世界上有成千種竹，凍定熱嘅地方，都有佢嘅品種。竹個莖係一節節咁，另外有地下莖，地下莖會生芽成為另一樖竹，所以竹可以生到成個林咁。

## 特徵
已經知道全球大約有1225種竹。通常好少開花，但生得好快，有啲竹嘅空心每日可以成長40厘米，而成年竹最高可以達到35-40米。竹生得快嘅原因係佢嘅枝幹分節。當其他植物只有頂端嘅分生組織喺度生長緊嘅時候，竹就每節都喺度生長。之但係，隨住竹不斷長大，竹節外面包住嘅鞘就會甩，竹就會停止生長。

## 分佈
全世界都有，除咗歐洲。佢主要分佈喺北緯46度到南緯47度之間。

## 用途

竹通常可以用嚟做器具同傢私，建築材料，好似竹棚同戲棚。有啲品種嘅竹，佢嘅竹筍可以食。
順德

**順德**（）喺廣東南面珠江三角洲，依家係佛山市嘅市轄區，叫**順德區**，區治大良。境內有唔少河涌，土地肥沃，所以漁農業都好發達。1980年代改革開放後，因為響香港有唔少原籍順德嘅人士，所以有唔少香港廠家響度起工廠，投入資金，令佢成為南方一個輕工業重鎮，其中以電器最出名，成為咗「廣東四小虎」之一，亦都係中國大陸同廣東省最富庶嘅地方之一。

## 地理

### 山
順德北有都寧，西面有天湖，西北面有西淋山。

### 水
北江水由南海入順德，叫河澎海，再向東南，屈返北，到扶閭海，之後又到東纍石海。北江分支，主流入番禺，過咗沙灣水，就流入珠江。另一支去到板沙海入中山。

西江水都由南海入順德，經甘竹灘水分支，東支去到板沙海同北江支流會合。另一支過仰船岡，到仰船海，過江門新會作海。

## 史

秦朝到東晉，順德塊地基本上係番禺縣地方，南北朝到明朝初期屬南海縣同新會縣地頭，中間五代十國嗰時喺咸寧縣。唐代陣順德度開始有墟市。

南漢乾亨元年（917年）改廣州做興王府，仲照著唐長安嘅建置，將新會縣拆成咸寧、常康兩縣同永豐、重合兩場，以拱衛都城。咸寧縣治就喺而家嘅順德北滘簡岸路村。宋開寶四年（971）南漢畀滅咗後，咸寧等同番禺、四會畀合成返做南海縣。到宋陣開始多人住落，譬如碧江村就喺呢陣建立，以造紙同醃筍而出名。南宋末年北方民眾走難落來，順德嘅人口就猛增。

### 朝廷為強化控制創順德
大明正統十四年（1449年）黃蕭養起義後，朝廷**為咗加強管治**，景泰三年（1452年）將南海嘅東涌、馬寧、鼎安、西淋四都同新會嘅白藤堡（1958年10月復歸新會縣）劃出，創置咗**順德縣**，有「**順天明德**」嘅意思，縣治係原廣州府南海縣嘅大良堡，改埋名做大良。

當其時南有馬寧巡檢司，北有紫泥巡檢司。西有江村巡檢司，後尾搬去西北查浦。北有都寧巡檢司，後尾搬去都粘堡。東南便有馬岡巡檢司，後尾廢咗。

### 後期
明、清兩代順德係由廣州府管轄嘅。大清時經順德就發展得好富庶。當時縣治響容奇，（據 祝鹏《廣東省廣州市佛山市沿革地理》，縣治一路都響大良）有一個縣丞。又設紫泥、江村、馬寧，北都寧四巡司。光緒二十三年，大清同英國簽中英緬甸條約，其中響西江邊開甘竹商埠。

民國都劃分都無乜大變，全縣分成十區。到1914年6月屬粵海道管理。1920年廢道後就直屬咗省。

### 共和國時代
1949年10月28號，中國人民解放軍進佔咗順德，到1950年3月20號成立咗順德縣嘅人民政府，係隸屬珠江行署。

1958年陣，當局將順德同番禺兩縣合併咗，改埋名叫番順縣，係隸屬佛山專區。不過到1959年6月就拆返出來，但順德就繼續由佛山專區嚟到管著。一路到咗1983年實行咗市管縣體制，成個順德就一路畀咗佛山嚟到管轄。

最後，2003年起變成佛山市下面一個區，是為**順德區**。

## 而家嘅建置
順德而家係歸屬咗佛山市，成咗下邊嘅一個市轄區，北便係禪城區、南海區，西便都係南海區。而市外，東北便係廣州市荔灣區，東便係番禺區，南係中山市，西南便係江門城區，西便係鶴山縣。

## 註
皇后大道

**皇后大道**（）係香港香港島上面嘅一條馬路。佢係第一條起嘅馬路，不過另一條馬路荷李活道就早過佢起好。皇后大道由堅尼地城去到灣仔，因為太長，就將佢分做三段。就係**[[皇后大道西]]**，**[[皇后大道中]]**同埋**[[皇后大道東]]**。其中皇后大道東金鐘一截，就改咗名做**[[金鐘道]]**，英文名叫。

## 名
皇后大道雖則用皇后命名，但其實唔係指皇后，而係維多利亞女皇。呢個錯誤係因為當時翻譯師爺唔夠水準，誤認為一定係皇后。

因為呢條係香港早期好重要嘅馬路，所以人哋就叫佢**大馬路**。當時唔少人只係簡寫做**大道中**，**大道西**同埋**大道東**。而大道中，亦稱**中環馬路**。

## 睇埋
* 二馬路堅尼地道
* 三馬路寶雲道

## 註


Image:HK Chow Tai Fook 周 大 福.JPG|皇后大道中近畢打街
Image:HK 119 Queen s Road C at The Centre Taxi.jpg|中環中心前地
皇后大道東

**皇后大道東**（），係香港港島灣仔一條路，亦係皇后大道最東嗰段，西面連住金鐘道同軒尼詩道交界，東面連住黃泥涌道同摩理臣山道交界。

## 流行文化
羅大佑同蔣志光聯同合唱《皇后大道東》。

## 睇埋
*金鐘道
*皇后大道中
*皇后大道西
皇后大道西

**皇后大道西**（**Queen's Road West**）係香港香港島西營盤同石塘嘴一條路，亦係皇后大道最西嗰段，西面連住德輔道西同堅彌地城海旁交界，東面連住皇后大道中同文咸東街交界。

## 睇埋
*皇后大道東
*金鐘道
*皇后大道中
皇后大道中

**皇后大道中**（**Queen's Road Central**）係香港香港島中環一條路，亦係皇后大道中間嗰段，西面連住皇后大道西同文咸東街交界，東面連住德輔道中同金鐘道交界。

## 睇埋
*皇后大道東
*金鐘道
*皇后大道西
大馬路

**大馬路**係講一個地方最主要嘅馬路。通常呢種馬路都好闊。

響香港，有大馬路之稱有：
*皇后大道
*元朗大馬路

澳門都有唔少：
* 荷蘭園大馬路
* 肥利喇亞美打大馬路
* 望德聖母灣大馬路
* 士多鳥拜斯大馬路
* 士大馬路
* 冼星海大馬路
* 友誼大馬路
* 城市日大馬路
* 孫逸仙大馬路
* 孫逸仙博士大馬路
* 奧林匹克大馬路
* 羅理基博士大馬路
* 殷皇子大馬路
* 高士德大馬路
* 美副將大馬路
* 慕拉士大馬路
* 勞動節大馬路
* 馬場北大馬路
* 友誼橋大馬路
* 蘇亞利斯博士大馬路
* 約翰四世大馬路
* 士多紐拜斯大馬路
* 東北大馬路
* 馬場東大馬路
* 高利亞海軍上將大馬路
* 罅些喇提督大馬路
* 西灣湖景大馬路
* 爹美刁斯拿地大馬路
* 亞美打利庇盧大馬路
竹林

**竹林**，生滿竹嘅林。喺東亞各地有佢文化意義。竹與一般樹木唔同。竹非常之粗生，一支支生出來，有地下莖相連，生得密密麻麻，又生得非常之高，因而成林。竹林極之陰森，日光難透入地表，其他草木好難喺下面生長。

竹林生得極密，有如天然嘅牆，人好難穿過，有如與世隔絕，非常清幽。因而修道之所如寺院咁，唔少都會種竹成林。

竹由於用處甚多，竹林亦為人提供資材。

文化上至出名有竹林七賢，佛教亦有竹林精舍。
番禺

**番禺區**（番讀潘，）喺中國廣州嘅中南部。原本寫做**蕃禺**。佢家下係廣州市一個市轄區，叫**番禺區**，區治市橋。佢面積1314.8平方千米，2005年人口96萬。

番禺自秦經已係縣，叫**番禺縣**。民國以前，家下廣州城區兼南北，都係番禺縣嘅地方，比而家大好多，唔單只包括而家嘅番禺區。而番禺個名，就因為近省城有番山同禺山而名。

## 地理

### 山
番禺有山叫浮蓮崗，又叫浮練或者浮蓮岡。舊縣去到白雲山。

### 水
南海石門水流入番禺珠江，向東南行，畀長洲分兩邊，然後再會合。再向東南入波羅江，左邊同東江會合，係三江口。再向東南就係獅子洋，同沙灣水夾埋入海。

## 史
番禺響唔同時代有唔同範圍，番禺、廣州、南海都係交錯重疊。

番禺最初係秦國始皇帝時期征服嶺南之後起嘅城，統治新開嘅南海郡。個城就正正響今日廣州裏面。秦國滅亡，趙佗自立為王，建南越國，番禺成為國都。後來西漢武帝時期，漢軍打入番禺，消滅咗南越國。

三國時代，吳國將合浦以北立做廣州。不過呢個廣州呢個一向只係州名，而呢帶都係叫番禺。之後圍住廣州城一帶都叫番禺，而番禺縣治所就響城內，直至中華民國初期。

大清響獅子洋處有獅子營，而西便有永靖營，黃埔有魚雷營，有船塢。另外重有慕德里、鹿步、沙灣、茭塘四個巡檢司。有番禺、五羊兩站。東便有廣九鐵路，西北有粵漢鐵路 。

中華民國時期，1921年廣州設市，1931年縣治搬去新造。之後喺1937年廣州市範圍擴大，原屬番禺縣嘅彬社、公和、敦和、崇文、瀝滘、車陂、石牌、冼獵楊、龍洞堡（而家海珠區大部份、天河區、芳村區一部份地方）劃歸廣州市管轄。1945年抗戰勝利之後，縣治又搬去市橋。1953年6月，番禺縣部分地區劃入廣州市，成立黃埔區。1958年1月，番禺縣珠江河以北地區（禺東、禺北）劃歸廣州市。**[[番禺縣]]**就淨係管廣州市區以南一帶。1992年變成縣級市**番禺市**（行政區代碼440181）。2000年5月21號併入廣州市市轄區，成為番禺區（行政區代碼440113），原市所有分區都歸入番禺區。2005年，番禺分出東南面一角，另立廣州市南沙區。

## 政區
*政府駐地：清河東路319號
*轄6鎮10街道：市橋街道、鍾村街道、石壁街道、大石街道、洛浦街道、大龍街道、東環街道、橋南街道、沙頭街道、小谷圍街道、沙灣鎮、南村鎮、新造鎮、化龍鎮、石樓鎮、石碁鎮

## 識別信息
*區劃代碼：440113
*郵政編碼：511400
*電話區號：020
*車牌代號：粵A

## 經濟

番禺歷來都係響廣東中心，而地又肥，又近海，所以係比較富庶。所以佢同隔籬南海、順德，並稱三邑，又叫南番順。

## 教育
喺2012年，番禺嘅教育資源喺廣州十一個市轄區裏頭排第四。

### 本科
中山大學、華南理工大學、華南師範大學、廣州中醫藥大學、廣東外語外貿大學、廣東工業大學、廣州大學、廣東藥學院、廣州美術學院、星海音樂學院、廣東工業大學喺番禺小谷圍（廣州大學城）都設有校區。而喺大學城二期建設入面，暨南大學、廣州醫學院等五所高校都將會落戶番禺。

### 專科
廣州番禺職業技術學院（番禺理工學院）、番禺廣播電視大學、廣東女子職業技術學院、廣東文藝職業學院、廣州科技貿易職業學院等。

### 中學
廣東仲元中學、廣東番禺中學、番禺實驗中學、禺山高級中學、象賢中學、石北中學、洛溪新城中學、星海中學、番禺執信中學、華師附中番禺學校、祈福英語實驗學校、東風中學、橋城中學、僑聯中學、橋興中學、沙頭中學、石碁中學、石碁第二中學、石碁第三中學、石碁第四中學、鐘村中學、大石中學、象聖中學、象達中學、象駿中學、石樓中學、石樓第二中學、蓮花山中學、海鷗學校（中學部）、南村中學、化龍中學、奧園實驗學校（中學部）等。

### 職業學校
比較知名嘅有新造職業技術學校、番禺職業技術學校。

## 景區

### 全國重點文物保護單位
*餘蔭山房
*蓮花山古採石​​場
*德、康二陵

### AAAAA景區
*廣州長隆旅遊度假區

### AAAA景區
*蓮花山旅遊區
*寶墨園

### 其他景區
*留耕堂
*大夫山森林公園
*滴水岩​​森林公園
*嶺南印象園
*廣東科學中心
*南粵苑

## 交通
### 地鐵
*廣州地鐵2號線：洛溪站、南浦站、會江站、石壁站、廣州南站
*廣州地鐵3號線：廈滘站、大石站、漢溪長隆站、市橋站、番禺廣場站、海傍站
*廣州地鐵4號線：大學城北站、大學城南站、新造站、石碁站、海傍站、低涌站
*廣州地鐵7號線：廣州南站、石壁站、謝村站、鍾村站、漢溪長隆站、南村萬博站、員崗站、板橋站、大學城南站

未起好嘅線路同車站：
*廣州地鐵4號線：官橋站

同時，亦有規劃3號線東延段、7號線二期、8號線東延段、12號線、17號線、18號線經過番禺。

### 大型交通樞紐
廣州南站、廣州南站汽車客運站、番禺汽車客運站。

### 高鐵

*廣州南站：接駁京廣高鐵、廣深港高鐵、廣珠城際軌道交通、南廣鐵路、貴廣鐵路、廣佛環線（未通）、佛莞城際軌道交通（未通）、廣佛肇城際軌道交通

### 路
番禺大道、105國道、325國道、華南快速、新光快速、京港澳高速、東新高速、南沙港快速路等。 區內城市主幹道包括: 金山大道（緯線，部分同廣明高速公路並線）興南大道、興業大道、亞運大道、市蓮路、市新路等。

### 橋
洛溪大橋、沙灣大橋、沙溪大橋、番禺大橋、新光大橋、黃埔大橋、北斗大橋、海鷗大橋、三善大橋同埋虎門二橋等橋。

### 水路
喺東部石樓鎮設有蓮花山港跨境碼頭，每日有好多班船往返香港尖沙咀中港碼頭，船程大概係1小時50分。中國海關廣東番禺分局、蓮花山邊防派出所喺度設蓮花山港口岸同邊防檢查站

喺番禺嘅密集河網中，都有喺河兩岸渡船嘅定期渡輪，包括新造（圩）到大學城渡口，南沙欖核到番禺沙灣嘅北斗渡口等。 但隨住過江交通方式嘅不斷完善且漸趨現代化同埋各種優勢喺度領先于日常交通運輸，渡輪依種交通方式喺番禺正日漸息微。

## 名人

### 文化學術界
屈大均、陳澧、陳樹人、冼星海、吳大猷、凌鴻勛

### 政商界
何善衡、霍英東、霍震霆、何賢、何厚鏵

### 演藝界
陳百祥、陳慧嫻、梁鼎芬、吳啟華、吳君如、許志安（籍貫化龍鎮潭山村）、謝賢、謝霆鋒、麥翠嫻、邱淑貞、李彩樺、葉童、樊亦敏、張家輝、蒙嘉慧、譚小環、彭羚、鄭少秋、石堅

## 註


## 出面網頁

*
番禺縣

**番禺縣**係秦朝至到中華民國嘅建置。管轄而家廣州市越秀區部份地區、海珠區、白雲區、天河區、黃埔區、番禺區同南沙區部份地區。
馬氏文通

**文通**,之後多數人叫佢**馬氏文通**，係第一本中文文法書。係清馬建忠1898年寫好嘅，亦都有人懷疑係其兄馬相伯相助。

馬建忠熟悉多隻外語，去過外國好多地方。佢見到清末國內受西方人侵略，亦都提倡改革。佢認為西方發逹係因為人哋外國有文法，有規矩，容易畀人讀。而當中文就無呢方面文法，難以畀人理解。所以佢就寫本中文文法書，等國人可以有捷徑可以快啲學好中文，汲取四千年文化，同西方人一較長短。

馬氏花咗十幾年，參考研究各國西文文法，將中文字睇佢性質分類，同埋點樣組成句。全書有十章。頭一章係解釋術語，二到九章就係各種字類，第十章就講句。

文通對之後中文文法好有影響，佢確定咗過去唔係清楚嘅實字，虛字。後尾有唔少人批評文通，但係實質唔少中文文化書都受佢影響。
趙眜

**趙眜**（）係南越國第二代君主，號**文王**或者**文帝**。《史記》寫佢做**趙胡**。趙眜係趙佗嘅孫，因為趙佗太長命，佢個仔死早過佢，所以就由佢個孫繼位。趙眜在位十六年，一直身子唔好。
新聞紙

**新聞紙**係一種紙，主要用喺報紙同埋一啲廣告類印刷。

呢類紙嘅製造成本低啲，而且力量足夠承受高速印刷，又可畀到滿足到報紙廣告嘅四色印刷嘅品質，所以啱用喺印刷報紙。

## 其他用法
粵語地區亦有好多人叫報紙做「新聞紙」。
包

**包**（），又叫**飽**（「飽」音、義同「包」，但義只限食用包），係一種主食，多數係拎麪粉團去焗、蒸又或者煎。包最少要有麪粉同水。通常都加啲鹽；有時都會加酵母呢類膨鬆劑。包通常都會加啲其他食物令到佢有唔同味，或者唔同樣。道道地方都有佢唔同嘅包。

**麪包**（；俗寫做**麵包**、**麵飽**、**麵麭**）通常係講焗製嘅西式包。

## 有餡包
包裏面可以加啲「餡」（即係包皮囊豬、牛、雞、羊肉，海鮮，菜或者果醬）。有餡包有好多種：

* 中式：叉燒包、小籠包、雞包、大包、豆沙包、奶黃包、蓮茸包、蛋黃蓮茸包、蔴蓉包、菜肉包、生煎包、叉燒餐包、饅頭、 芋蓉包、南瓜紫米包、糯米卷、臘腸卷、燒腩卷、杞子蓮蓉包、香蔥芝麻烤餅、番薯包、蔥花卷、流心香芋包、綠茶紅豆包、素肉包、香蔥包、燕麥包、南瓜花卷、紅蘿蔔蔥花卷、甘筍銀絲卷、椰蓉餡蒸包、蒸辣椒包、白菜包、茯苓包子、香菇雞蛋豆腐包、蓮花包、君子刺猬包、石榴灌湯包、三角紅糖包、醬肉包子、羊肉大包、梅干菜包、茄汁菜包、南翔小籠包、蟹黄包、鮮蝦包、包蒸如意絲瓜卷、梅干扣肉包、高麗菜蒸包、茴香豬肉餡蒸包
* 港式：菠蘿包、雞尾包、吞拿魚包、火腿蛋包、餐肉蛋包、炸牛肉包、提子包、麥包、粟米肉鬆包、牛角包、芝麻包、甜餐包、蒜蓉包、豬仔包、蕃薯包、椰茸包、咸餐包、辣肉鬆包、咸豬仔包、椰絲奶油包、吉士包、墨西哥包、咖哩牛肉包、肉鬆芝士包、餐肉包、紫薯包、熱狗包、腸仔包、肉鬆包、紅菜頭芝士包、亞麻籽葵花籽南瓜籽多穀麥包、榨菜肉絲包、合桃包、蜂蜜馬鈴薯黑麥包、紅茶麵包、椰蓉檳、粟米火腿薯蓉麥包、椰絲卷包、枣餐包

西方嘅包極少有餡（即係一大舊俾包皮包實嗰種）。其實平日啲人話三文治有餡，概念上同中式包嘅餡有出入。

## 參考
尻

**尻**（多數同孤立讀音為「」，响部分詞語中俗讀作「」）指囉柚，人體脊柱嘅尾段，即係尾龍骨嘅位置。根據康熙字典，「尻」讀「考平聲」，「髖也」。《說文解字》記載：「尻、𦞠也。从尸九聲。苦刀切。」。

## 其他用法
因為字形下面有個「九」字，好多香港人就誤以為係粗口字。但其實粵語粗口本字係「㞗」字，正音讀求，不過一般俗音讀 gau1(鳩)。「尻」字意思亦唔係鳩所指嘅意法，所以用「尻」假借粵語粗口嘅「㞗」係錯誤嘅用法。

### 無厘頭
**無厘頭**由廣東南海一帶嘅粵語俚語**莫釐頭尻**（）演變而成。「莫釐」係指「無乜道理，分唔清楚」，尻就係指脊骨尾部或者重未長成嘅尾，喺呢度引申為「末端、最尾」嘅意思。夾埋一齊嘅意思係：「形容人或事分唔清次序同頭尾，毫無邏輯可言。」「莫釐」後來變音成「無釐」，又或者係「莫」通「無」而假借；「尻」字由於以上原因，為求避諱而去咗。再因「釐」通「厘」，常年簡略之下變成「無厘頭」。

## 外文
喺日本，「尻」呢個漢字可以指屁股，或者係結尾，例如一個姓氏「澤尻」，意指沼澤嘅下游。

## 參考

## 出面網頁
*粵語審音配詞字庫
*林語堂字典
*康熙字典
尖沙咀

**尖沙咀**（；），原名**尖沙嘴**（因「嘴」「咀」同音），係香港九龍半島南面嘅一個地方。今時今日係市區商業同旅遊地區。香港好多大型文化設施都係起喺呢個區。原尖沙咀只係舊水警總部凸出來一個山仔，未填海之前三面都係海，周圍有沙灘。尖沙咀係以前係貨運中轉站，貨物都經尖沙咀運過對面海，又或者運出口。古代呢度曾經係運香樹產品，有**香埗頭**（）之稱。今時今日尖沙咀已經係九龍主要商業區之一，好多公司都有寫字樓響呢區。尖沙咀亦係旅遊區，有好多世界各地唔同人出出入入。其中近彌敦道重慶大廈有各色人種逗留而出名。

尖沙咀漆咸道南東面響1960年之前係海。填海之後，呢塊新填地就叫做尖沙咀東。

## 地名

尖沙咀嘅咀，地理上係伸出水面嘅一塊地，好似雀仔個嘴突出來咁。而尖沙咀個嘴就正正佢對住香港島中環一帶，隔住維多利亞港。

民間人士為咗貪方便，就用咗同音字咀嚼個咀代替個嘴字，咁就有**尖沙咀**個寫法。呢個寫法響尖沙咀站起好之後就漸漸流行。呢家香港啲後生仔女好多時都會稱呼尖沙咀做「**老尖**」或者「**尖嘴**」。

## 史

尖沙咀最早響大明時《粵大記》裏面記載。因為尖沙咀相對於以前省城廣州，位置比較偏，亦都唔係城，所以唔會有好多記載。饒宗頤響佢篇港九前代考古雜錄，就講話粵大記圖上嘅尖沙咀係一條村。新安縣志亦都有**尖沙頭**呢條村名。呢條村到咗英國人發展尖沙咀先至消失。

不過響英國文獻1863年地圖上面，尖沙咀係舊水警總部嗰個尖，尖後面一直到今日九龍公園都係山。另一邊係今日天文台山。而個尖東面突出座山仔，即係今日嘅大包米。而大包米到天文台山之間嘅漆咸道，就係當時嘅海皮沙灘。而呢個尖同大包米係夾住個灘，叫**尖沙咀灣**，或就咁叫沙嘴灣。而嗰三座山之間都係田。田裏面近大包米有尖沙頭呢條村，近天文台山海皮有**尖沙圍**。

大明同大清指尖沙咀對出海面做中門，因為呢度比起其他兩邊窄，好似個海峽咁。之所以叫中，就係佢東面有鯉魚門，西面有急水門（今日汲水門），啱啱響中間。

響大清割讓九龍畀英國之前，呢度個地方都有幾條村。新界運來嘅香木會集合到尖沙咀運出口。另有一個講法係會再運到香港島石排灣先出口。所以，呢度就有另一個名叫**香埗頭**。

### 英人來華

1839年，英國海軍軍人響尖沙咀打死村民林維喜。清政府要求交人，不過英方拒絕要求。呢個亦都係引發第一次鴉片戰爭嘅開端。同年戰爭爆發，英國人想攻入九龍半島，不過畀響官涌同尖沙咀兩個炮台嘅守軍頂住。

1860年，英國得到九龍半島，就開始點去規劃呢塊地方。1884年，香港天文台就起響天文台山。1888年，天星小輪就開始行中環到尖沙咀呢條航綫，之後尖沙咀就一直好繁榮。初頭尖沙咀好多地方都只係畀西人住。去到20世紀初，唐人先入呢區住。而西人就搬去高嘅地方住。所以原本西人屋因為多華人響度，拆得就拆，起高啲密啲容納多啲人。響海邊全部都係碼頭貨倉。呢個時候，尖沙咀發展都係麼地同埋遮打兩位商人做主力。

尖沙咀原本嘅海岸線大約嚮梳士巴利道、漆咸道附近。嗰度原本有兩個平行嘅海角：九龍角（）同黑頭角（又叫做大包米）。兩個海角之間重有一個小海灣。當九龍半島割讓畀英國之後就開始填咗西面嘅海旁做海運。

去到1910年10月1號，九廣鐵路英段就再始行。不過響尖沙咀嘅九龍總站就要到1913年到1915年先搞掂。成個站都係起響填地，塊地就響原尖沙咀，即係舊水警總部同埋大包米之間同埋對出。同條鐵路一齊起嘅重有漆咸道，同條鐵路拍住來行。當時都有紅磡火車站，不過就喺槍會山兵房，響正同柯士甸道交界位。另一條路梳利士巴利道（今日梳士巴利道）都喺差唔多時期起好。而總站入啲嘅新填地，1928年就起咗尖沙咀一大地標，半島酒店。

九龍車站響1975年搬去紅磡，即係今日嘅紅磡站。路軌月台乜鬼都拆晒，淨返今日另一個地標，尖沙咀鐘樓。淨低塊地就起咗香港太空館同埋香港文化中心，重有新世界中心。
陳忠和

**陳忠和**（，）係中國國家女子排球隊前任主教練，福建漳州龍海人。陳忠和喺中國女排任職過廿幾年，帶領中國女排奪得2003年世界盃冠軍同埋2004年雅典奧運金牌。而家係福建省體育局副局長。

## 出面網頁
* 

類:感動中國年度人物
麪粉

**麪粉**（俗寫做**麵粉**）喺日常生活入面，多數都係指由小麥磨成嘅榖粉，所以又叫**小麥麪粉**、**小麥粉**。麪粉可以跟佢麪筋（蛋白質）嘅含量細分做「澄麪粉」、「低筋麪粉」、「中筋麪粉」同「高筋麪粉」。

麪粉可以用來整包、麪、蛋糕，又或者點心嘅粉皮，係好多人嘅食糧。因為咁，麪粉供應響呢啲地方就會係經濟同政治嘅大問題。
國泰港龍航空

**國泰港龍航空公司**（Cathay Dragon），舊名**港龍航空**（Dragonair），係舊時一間以香港國際機場為基地嘅航空公司，亦曾經係香港第二大嘅航空公司，執笠前係國泰航空旗下。

港龍航空喺1985年5月，由親中派生意人曹光彪、包玉剛、霍英東同埋華潤集團、招商局集團組成嘅「港澳國際投資有限公司」成立，並且喺同年7月開始營運。

2006年，國泰航空全面收購港龍航空，並喺2016年將佢改名做國泰港龍航空。

2020年，因應武漢肺炎大爆發，航空業收入大幅下跌，國泰幫國泰港龍申請政府第一輪保就業計劃。9月11號，國泰宣佈唔為國泰港龍申請第二輪保就業計劃，意味國泰可能裁員。10月21號，國泰航空宣佈裁員，同時宣佈國泰港龍航空即日起摺埋，終止營運。

## 參考

*Ng Sam's youtube channel - 20201022【事不尋常】政府國泰夾埋整死港龍？放出航權最終會益邊個？

## 出面網頁
* 港龍航空官方網站
NBA

**NBA**（英文全名係 **N**ational **B**asketball **A**ssociation，譯名係**國家籃球協會**），係美國同加拿大嘅籃球聯盟。NBA有好多勁嘅籃球球員，重比其他職業籃球比賽有高啲嘅比賽水準。好多嚟自世界各地嘅傑出籃球員都希望加入 NBA 嘅球隊，從而一舉成名。NBA 嘅圖案其實係前洛杉磯湖人球員謝利韋斯嘅側影。另外，而家 NBA 嘅總裁係亞當蕭華。

## NBA球隊
### 現有球隊
#### 東岸球隊

#### 西岸球隊

* 註：（*）係解嗰隊改過名。

### 解散咗嘅球隊
* 安德森包裝者（1949–1950）
* 巴爾的摩子彈（1947–1955）
* 芝加哥雄鹿（1946–1950）
* 克里夫蘭反叛者（1946–1947）
* 原丹佛金塊（1949–1950）
* 底特律獵鷹（1946–1947）
* 底特律寶石（1949–1950）
* 印第安納波里斯噴射機（1948–1949）
* 印第安納奧林匹亞（1949–1953）
* 匹茲堡鐵人（1946–1947）
* 普洛威頓斯壓路機（1946–1949）
* 聖路易斯轟炸機（1946–1950）
* 希波根紅人（1949–1950）
* 多倫多北極狗（1946–1947）
* 華盛頓首都（1946–1951）
* 滑鐵盧鷹（1949–1950）
* 西雅圖超音速（1967–2008）

## 出面網頁
* NBA官方網站 
* NBA中國官方網站
* NBA台灣官方網站
* NBA統計數據 
* NBA球員工會官方網站 
* NBA News
玻璃

**玻璃**（；英文：**glass**）係一種材料，透明、喺一般地球環境下呈固體、硬淨得嚟脆，有好多工業上、科技上或者日常生活裝飾上嘅用途，例如可以用嚟整窗、透明枱面、光學晶片等等。嚴格啲噉講，响化學同材料科學等嘅領域上，「玻璃」係一種相態（state of matter），定義上係指一啲將滐嘅液體材料好快噉降溫（淬火；quenching）而形成嘅固體，當中快速降溫嘅過程令到隻材料冇時間結晶，而期間嗰隻材料要出現咗玻璃轉化（glass transition）先可以算係玻璃－指啲原子或者分子保持喺好似液體狀態嗰陣咁隨機嘅排列。玻璃轉化唔係款款物質都做到，而做到呢種變化嘅材料就算係所謂嘅**玻璃性**（glassy）材料。

## 加工
一般玻璃裏面，七成都係二氧化矽。而原料係沙，或者係石英砂，裏面百分之百係結晶二氧化矽，以石英(水晶)形態出現。不過就算好純嘅石英，都有微量，少過一個百份比嘅氧化鐵，搞到佢有色。工廠工序可以將佢降到少於萬分之五。大粒水晶成份純好多，整碎佢之後，可以用來整啲高質素嘅特制玻璃。而人工造二氧化矽，純度高，就會用來整超貴嘅特制玻璃。

## 玻璃藝術

玻璃藝術（glass art）泛指主要或者完全用玻璃整嘅藝術品。

## 史
史上最先俾人攞嚟整玻璃嘅物質係二氧化矽（）：二氧化矽係沙嘅主要成份，對文明早期嘅人類嚟講可以話係隨手可得；事實係早喺公元前 3,600 年嗰陣，古埃及同兩河流域文明嘅人經已有喺度用二氧化矽嚟整玻璃；二氧化矽玻璃（一般玻璃）有好多有用嘅特性－一般玻璃唔易刮花、好少可同第啲嘢起化學反應（即係只要避免跌撞就會好襟擺）、而且又對生物冇害（即係可以攞嚟裝嘢食同嘢飲）；所以公元前嗰時啲人經已好興攞玻璃整容器、食具同門窗等嘅日常用品，又會用玻璃整透鏡等嘅光學架生。

打後嘅人仲有係噉將製作玻璃嘅技術發展上去：到咗現代，人類製作玻璃嘅技術經已先進咗好多，例如強化玻璃就做到彌補一般玻璃「爛咗碎片尖，容易鎅傷人」嘅缺點；而喺廿一世紀初嘅資訊科技上，玻璃纖維（glass fiber；整到好似頭髮咁幼嘅玻璃）仲俾人攞嚟整光纖呢種對通訊嚟講好有用嘅物品。
## 睇埋
*石英

## 攷

## 拎
波歷克

**波歷克**（，）係德國足球員，打中場。佢身高1.89米，而家退咗役，亦曾經係德國足球代表隊球員。

波歷克早期曾經效力過幾間德國甲組足球聯賽球會，包括凱沙羅頓、利華古遜同拜仁慕尼黑，亦效力過英格蘭超級足球聯賽球會車路士。佢亦入選過2002年同2006年FIFA世界盃，乃球會同國家隊核心人物。尤其係近年德國代表隊球員普遍水準未達標下，波歷克重要性更加受到肯定。

佢曾經喺2000年代同嗰時女朋友（後來兩人曾經結過婚）生咗三個仔。2021年8月5號，波歷克第二囝Emilio喺葡萄牙交通意外死，享年18歲。

## 參考

## 出面網頁

類:利華古遜足球會球員
廁紙

**廁紙**（又寫作**厠紙**）係設計畀清潔屎眼用嘅紙。屙完屎之後用來抹走黐住響上面嘅屎。另外亦都可以用來清理屙完尿之後，陰部淨低嘅尿滴。因為佢係廁所度用，所以叫廁紙。舊時廁紙用草嘅纖維做，所以又叫**草紙**。

廁紙同面紙嘅成份唔同。廁紙係設計到響水裏面會爛溶溶，以保持渠暢通。有某幾種廁紙係可以響化糞池度分解，但係面紙就唔可以喇。
樽

**樽**係一隻細容器。佢條樽頸係窄過佢個樽身同樽口。家下好多樽都係玻璃（玻璃樽），塑膠（膠樽）或者鋁合金做。主要係用來裝液體，好似水、牛奶、汽水、啤酒、酒、油、藥水、梘液、洗頭水、墨水等等。

玻璃樽可以循環再用，所以有啲另外有地方廢物回收。有啲飲品零售會賣飲品嗰陣會收埋樽按金，到回返樽就退返畀顧客。

有啲樽樽口係加咗啲嘢封口，好似加個蓋響外面，又或者加粒波子響樽裏面。

文言文「樽」多指酒樽，如「人生得意須盡歡，莫使金樽空對月。」
汽水

**汽水**（）係有碳酸嘅嘢飲，多數係指有味嗰啲，味道通常係甜甜哋又酸酸哋噉嘅。當揭開水汽蓋時，汽水裏面嘅碳酸就會變二氧化碳於出來，就好似水裏面就唔停咁有氣泡走出。

因為汽水通常有大量糖份，而汽水係帶酸性，所以有啲醫學研究上認為佢危害健康，會容易蛀牙，過肥呢啲唔健康嘅現象。

## 嗌法
雖則一般人好多時都將汽水等同英文 ，之不過  其實指無酒精嘅嘢飲，範圍大好多，梳打水，雜果賓治都歸入去。所以意義上係有差別。

喺粵語入邊，汽水有陣時會畀人嗌做「肥仔水」，原因係因為汽水飲得多易肥。
沙

**沙**／**砂**，係由石頭分解而成嘅粒狀固體，大細由0.0625到2毫米嘅都有。

沙亦用嚟泛指形態相似嘅各種物質。

## 利用
2014年有報告估計人類每年消耗超過400億噸沙同礫石。2017年全球對沙嘅需求大約係95.5億噸。人類挖嘅沙大部分用嚟整混凝土。建築用嘅沙通常係河沙。沙漠雖然有好多沙，但沙漠嘅沙太過滑，唔適合用嚟整混凝土。

## 參考

## 睇埋
廁所

**廁所**（又寫做**厠所**）主要係用來畀人屙屎屙尿嘅地方，通常係有間房又或者獨立一間屋仔，等用嘅人有私隱同埋減少臭味傳出。現代廁所多數係水廁，即係有水沖廁，將屎尿經水管到化糞池或者污水處理廠清理。唔係嘅話，就叫做旱廁，廁所下面就會有收集箱，定時有人清理，又或有條坑作沖出河海。

## 稱呼、簡介
### 中國大陸地區
中國古代廁所大多數起喺屋企出面，用「溷廁合一」形式將豬舍相連去豬廁到。通常都會整個屎坑，然後塞啲芧草落去，啲人叫佢做「茅坑」、「茅房」或者係「茅廁」。喺先秦同漢魏時期，廁所亦都有「行清」呢個名。宋朝僧人雪竇曾經喺靈隱寺到洗廁所，所以啲人又拎咗佢個名，叫廁所做「雪隱」。

依家我哋主要都會叫佢做「洗手間」、「衛生間」、「化妝室」等等。

閩南語叫廁所做「屎礐仔」（），閩東語福州話稱為「糞坑厝」，潮汕話又叫佢做「**[[東司]]**」，客家語稱之為「屎窖」或者係「屎缸」，粵語俗稱「屎坑」（無馬桶的廁所）或者係「屎塔」（有馬桶的廁所）（不過多數香港人都係叫返佢做「廁所」）。喺四川話到，啲人就叫廁所做「茅廁」（“廁”音同“司”）。

## 種類

廁所係有好多種嘅，最常見嘅係座廁同蹲廁，而男性專用嘅就有尿兜同尿槽。

冇咁常見嘅有 化學廁所，尿廁同旱廁

### 公共交通工具嘅廁所
喺民航客機、區域鐵路、長途客車同郵輪度都有廁所，唔少都裝咗集便裝置，不過有啲舊啲嘅鐵路列車係用直排式嘅，即係糞便等等嘅污糟嘢直接排出去個路軌度。所以呢啲廁所係喺停車嗰陣唔比用嘅。

另外㗎列車揸到去無碴軌道區段嘅時候，乘務員亦都會唔俾啲乘客用直排式廁所，直至㗎列車離開咗無碴區段。

嚟香港，港鐵方面唔俾城際直通車嚟香港境內使用直排式廁所。如果係冇集便裝置列車嘅話，入嚟境內嘅時候會將個廁所鎖往。

https://web.archive.org/web/20090417183440/http://www1.appledaily.atnext.com/template/apple/art_main.cfm?iss_id=20060802&sec_id=4104&subsec_id=2753&art_id=6181511

File:B747_toilet.jpg|飛機上面嘅真空廁所
File:Taiwan_HighSpeedRail_Train_Disable-Friendly_Lavatory.JPG|台灣高鐵700T型電聯車無障礙廁所
File:201612 A 25G coach from K1182.jpg|直排型中國鐵路25G型客車將廢水直接排放去軌道到
File:Vacuum toilet of a 25T (20160420124533).jpg|中國鐵路25T型客車嘅真空集便器


## 設施
依家廁所會有清水同梘液供應，畀人用完之後洗手，以免傳播病菌，所以廁所又叫做**洗手間**。有啲廁所有廁紙供應，方便人痾完屎抹屁股或者抺手。

勁啲就會有通風設備同埋吹風機。依家有啲廁所響應環保，特登收埋晒啲廁紙，淨係放啲吹風機，造成咗一啲唔方便。

再勁啲嘅更加會有香水、點蚊香、播音樂，令到啲人去廁所嗰陣舒舒服服。 有啲會俾你用摺疊式枱子，方便家長幫BB換尿片。

仲有啲會放擦鞋機添。
File:HK_Ho_Chung_Che_Kung_Temple_ATV_n_Toilet.JPG|大型活動常見的流動廁所，圖中兩個為ISS集團所提供
File:Hung_Hom_Station_toilet's_washbasin.png|紅磡站男洗手間洗手台
File:Middle school toilet-2020.6.jpg|學校廁所（普通初中）


## 文化
*廁所文學：廁所文學係話，啲人去廁所嗰陣因為無聊、抒情或者係其他嘅目的而喺廁所嘅牆壁到塗鴉，係一種街頭文化，喺某啲地方嘅工作廁所或者係學校廁所就會見到。
*主題餐廳：有間嘢喺台灣高雄市林泉街到用咗廁所做主題，啲佈置同餐具都用咗廁所度橋。仲有一間係位於中華人民共和國深圳羅湖區嘅80 Café度。
*廁所幽默：一種核突嘅幽默，黑色幽默，係關於啲屎尿屁嗰類令人想嘔嘅提材做主題，用不衛生嘅描述同違反主流禮儀嘅反差感嚟製造笑點，同陰莖笑話等等嘅亞文化有好大嘅重合。年齡階層都會有廁所幽默，不過喺細路仔同青少年度會更加常見，亦都係東亞ACG同emoji文化到幾常見嘅喜劇元素。

## 注釋
日文「御手洗」讀做otearai（お手洗い）嗰陣係廁所嘅委婉讀法；如果讀做mitarai嗰陣就冇廁所嘅意思，就變咗做神社（じんひゃ）淨手池（手水舎），所以有時都會係啲地名或者係姓氏。

## 參考文獻

## 睇埋
*世界廁所日
*建築設計
沖涼房

**沖涼房**係用來沖涼嘅房。裏面有一啲設備係畀人沖涼，例如花灑，浴盤，浴缸咁。而好多時屋企都係沖涼房夾埋廁所響同一房；除咗咁，屋企沖涼房通常都係梳洗刷牙嘅地方。

運動場所，唔少都有用沖涼房，通常係連埋更衣室。

## 公眾浴室
公眾浴室係畀大眾去沖涼嘅浴室。

## 睇埋
* 桑拿
* 溫泉
* SPA
* 大木桶
千年

**千年**，又叫做**千禧**，係跨越一千年嘅時間跨度。喺陽曆，如果一個年份可以被1000整除就被稱為千年（或者嗰個年份之後嘅一年），例如2000年或2001年都可被認為係新千年。

喺2000年全球慶祝千禧年到來時，就發生咗有關到底2000年定係2001年先至係新千年開始嘅爭論。一派觀點認爲，由於陽歷曆法由西元1年開始計起，因此西元1年至1000年係第一個千年，而第二個千年始於1001年，咁樣推算落去，2001年先至係新千年嘅開始。

## 史前
* 前10千年 前9千年 前8千年 前7千年 前6千年 前5千年 前4千年

## 西元前
* 前3千年
** 前26世紀 - 前27世紀 - 前28世紀 - 前29世紀 - 前30世紀
** 前21世紀 - 前22世紀 - 前23世紀 - 前24世紀 - 前25世紀
* 前2千年
** 前16世紀 - 前17世紀 - 前18世紀 - 前19世紀 - 前20世紀
** 前11世紀 - 前12世紀 - 前13世紀 - 前14世紀 - 前15世紀
* 前1千年
** 前6世紀 - 前7世紀 - 前8世紀 - 前9世紀 - 前10世紀
** 前1世紀 - 前2世紀 - 前3世紀 - 前4世紀 - 前5世紀

## 西元後
* 第1千年
** 1世紀 - 2世紀 - 3世紀 - 4世紀 - 5世紀 
** 6世紀 - 7世紀 - 8世紀 - 9世紀 - 10世紀
* 第2千年
** 11世紀 - 12世紀 - 13世紀 - 14世紀 - 15世紀 
** 16世紀 - 17世紀 - 18世紀 - 19世紀 - 20世紀
* 第3千年
** 21世紀 - 22世紀 - 23世紀 - 24世紀 - 25世紀
** 26世紀 - 27世紀 - 28世紀 - 29世紀 - 30世紀
* 第4千年
* 第5千年
* 第6千年
* 第7千年
* 第8千年
* 第9千年
* 第10千年
* 第11千年及以後

## 睇埋
* 年代 - 世紀 - 千禧年主義 - 千禧年說
庫爾德斯坦

**庫爾德斯坦**（ ）主要係一個橫跨土耳其、伊拉克及伊朗三國山區嘅一個地區，一直都係庫爾德人聚居嘅地方。庫爾德人一直都爭取希望喺庫爾德斯坦地區建國，但一直都受到三國政府嘅鎮壓。部份庫爾德人亦有響亞美尼亞同敘利亞境內。因為地方唔定，所以面積由19 1660到39 2000平方千米。人口有2500到3000萬。

## 歷史
庫爾德斯坦本來係鄂圖曼帝國嘅一個省。本來鄂圖曼帝國承諾喺第一次世界大戰之後畀庫爾德人同亞美尼亞一齊獨立。點知喺洛桑條約中，庫爾德人嘅利益被出賣，除咗大部份地區仍然由鄂圖帝國統治，東部地區俾波斯同埋英國佔領嘅伊拉克瓜分。

## 政區

庫爾德斯坦總共分成44區，當中敘利亞有2區、土耳其28區、伊朗6區、伊拉克6區。佢哋個名稱分別如下：

## 政治
庫爾德斯坦各個地區各自有獨立遊擊隊，但都係其他國家嘅盟友。例如，土耳其曾經公開支援喺伊拉克嘅獨立遊擊隊。

## 註


## 睇埋
*伊拉克庫德斯坦
利物浦

**利物浦**（），舊底譯名**梨花埠**，英國一港口城市，喺英格蘭西北部，向住愛爾蘭海嗰面，出大西洋，19世紀時繁盛如美國紐約，第二次世界大戰後衰落。利物浦嘅足球同音樂尤其出名，特別係利物浦同愛華頓兩大足球會，同埋搖滾樂隊披頭四，樂隊四位成員都係土生土長嘅利物浦人。

利物浦位於默西河口嘅東岸，市中心距離愛爾蘭海大約5英里。

市政由利物浦市議會管理，係默西河畔都市郡5個自治市之一。2016年全市人口估計有484,578人，默西河畔都市區共有224萬人。雖然利物浦已經失去咗大部分製造業基礎，不過仍然係英格蘭嘅核心城市之一。

2004年，「海上商業城市利物浦」被列為世界文化遺產。利物浦曾經被選為2008年度歐洲文化之都。

## 歷史

## 文化

## 體育
利物浦有兩間參加英格蘭超級足球聯賽嘅球會，葛迪遜公園嘅愛華頓足球會（Everton FC）同喺晏菲路嘅利物浦足球會（Liverpool FC）。利物浦贏過18次聯賽冠軍，5次歐洲聯賽冠軍盃（僅次於皇家馬德里嘅9次同AC米蘭嘅7次）同6次足總盃。愛華頓贏過9次聯賽冠軍同5次足總盃，但係喺英格蘭頂級聯賽超過100年，比英格蘭任何足球會都耐。愛華頓贏咗第一次默西塞德郡打吡。另外，同利物浦市一樣屬於默西塞德郡嘅Birkenhead重有一支主場喺Prenton Park嘅球會燦美爾流浪足球會（Tranmere Rovers FC），打緊英格蘭甲組足球聯賽。

## 重要標誌同建築

* 阿爾伯特船塢
* 藍衣藝術中心
* 鑄鐵商店
* Cunard 大廈
* 菩提樹大街車站
* 皇家利物大廈
* 利物浦約翰穆爾斯大學
* 利物浦熱帶醫學學校
* 利物浦大學
* 默西河畔海洋博物館
* 利物浦生活博物館
* Oriel 套間，Peter Ellis設計
* 愛樂餐廳
* Pier Head
* 利物浦港務大廈
* Quiggins
* 聖喬治大廳
* 斯坦利船塢煙草倉庫
* 披頭士Story
* 利物浦市政廳
* 沃克藝術畫廊
* 惠靈頓圓柱
* 威廉布朗圖書館
* 威廉姆森隧道

### 劇院
* 帝國劇院
* 普通人戲院
* 海王星劇院
* 愛樂音樂廳 
* The Playhouse
* 皇家庭院
* 聯合劇院

### 宗教場所
* 希臘東正教會聖尼古拉教堂
* Gustav Adolfus Kyrka，瑞典海員教堂。
* 利物浦大教堂（聖公會）
* 利物浦基督君王都主教座堂（天主教）
* 王子路 Synagogue
* 聖路加教堂
* 聖母和聖尼古拉教堂 seafarers教堂同利物浦 parish 教堂

## 教育

## 交通

## 名人
同利物浦有關嘅名人好多，睇利物浦名人一覽。

1960年代以來，利物浦喺英國以至全世界嘅Pop音樂文化舉足輕重。睇利物浦著名樂隊一覽。

## 媒體

## 經濟

## 喺利物浦拍嘅戲

## 利物浦分區

## 議會選區同議員
利物浦有5個議會選區：Garston、河濱、Walton、Wavertree同埋West Derby。

## 睇埋
* Cream (夜總會)
* 愛華頓足球會
* 利物浦足球會
* 利物浦花園節
* 利物浦港

## 出面網頁

* 利物浦市議會
* 利物浦 Pictorial
* 利物浦：歐洲文化之都2008
* UNESCO citation
* 港口城市利物浦
* Ron的利物浦
* CSS Alabama
* MultiMap Aerial Photograph
* History Project
* 利物浦街道索引
* The Big Pan of Scouse Films
* Indymedia 利物浦
* 利物浦和美國內戰
* 利物浦天際線
* 利物浦足球會官方網頁
* 愛華頓足球會官方網頁
* 燦美爾流浪足球會官方網頁
1860年

## 其他紀年
*中國（農曆）
**清：咸豐九年十二月初九~咸豐十年十一月二十
*越南
**阮：嗣德十三年
*朝鮮
**檀紀：4193年
**李氏朝鮮：哲宗十一年
**清文宗咸豐帝十年
*日本（天保曆）
**皇紀：2520年
**安政六年十二月九號~安政七年三月十七號、萬延元年三月十八號~萬延元年十一月二十號
*佛曆：2402年~2403年
*回曆：1276年6月7號~1277年6月17號
*猶太曆：5620年4月6號~5621年4月18號
*儒略日：410 - 775

## 大件事
* 1月1號：波蘭發行第一張郵票。
* 3月5號：帕爾馬公國、托斯卡納大公國同羅馬涅公民投票同意加入撒丁王國。
* 3月20號：英國夾硬佔領九龍。
* 8月2號：李秀成喺江蘇青浦大破洋槍隊。
* 9月30號：英國Merseyside嘅Birkenhead開辦全英國嘅第一趟有軌電車服務。
* 10月6號：英法聯軍火燒圓明園。
* 10月13號：第二次鴉片戰爭，英法聯軍攻陷北京。
* 10月17號：首屆英國高爾夫球公開賽喺蘇格蘭舉行，係入面歷史最耐嘅賽事。
* 10月24號：大清欽差大臣奕訢同英國代表伊利近喺北京簽《中英北京條約》，割九龍半島畀英國。
* 10月25號：中法簽《北京條約》。
* 11月6號：林肯當選第16任美國總統，係第一位當選嘅共和黨候選人。
* 11月14號：中俄簽《北京條約》。
* 12月1號：查理斯·狄更斯開始連載佢嘅著作《遠大前程》。
* 香港拔萃女書院創立。
* 喺紐約嘅意大利文報紙度展示同講解世上第一部電話。

## 響呢年出世嘅人
* 1月17號：道格拉斯·德·希渣，愛爾蘭共和國頭一任總統（1949年死）
* 1月25號：查理斯柯蒂斯，美國副總統（1936年死）
* 1月25號：加藤高明，日本首相（1926年死）
* 1月29號：安東·卓可夫，俄羅斯短篇小說作家同劇作家，「世界三大短篇小說之王」之一（1904年死）
* 2月29號：靴文何拿域夫，美國統計學家同發明家（1929年死）
* 3月14號：梅含理，香港總督（1922年死）
* 3月19號：威廉·詹寧斯·布賴恩，美國國務卿（1925年死）
* 4月12號：嚴修，中國教育家，創辦南開系列學校（1929年死）
* 5月2號：赫茨爾，猶太復國主義運動領袖（1904年死）
* 5月9號：，首個坐電椅行刑死嘅人（1890年死）
* 5月19號：維多·奧蘭多，意大利總理（1952年死）
* 5月20號：布赫拿，德國化學家，諾貝爾化學獎得主（1917年死）
* 5月21號：威廉·愛因托芬，荷蘭病理學家，諾貝爾生理學或醫學獎得主（1927年死）
* 6月25號：居斯塔夫沙龐鐵耶，法國作曲家（1956年死）
* 7月7號：古斯塔夫·馬勒，奧地利作曲家、指揮家（1911年死）
* 9月6號：，美國社會工作者，美國首位諾貝爾和平獎女性得主（1935年死）
* 9月6號：瑪麗·摩西，原始派畫師（1961年死）
* 10月28號：嘉納治五郎，柔道創始人，首位擔任國際奧林匹克委員會委員嘅亞洲人（1938年死）
* 12月15號：尼爾斯芬森，法羅群島醫生、科學家，諾貝爾生理學或醫學獎得主（1904年死）
* 邲爾哈，巴西結他手、歌手同作曲家（1926年死）
* 鳳山 (將軍)，大清將軍（1911年死）
* 密徹爾因斯，前香港庫務司（財政司前身）（1913年死）

## 響呢年死嘅人
* 7月1號：查理斯·固特異，美國生意人同發明家
* 9月21號：阿圖爾·叔本華，德國哲學家
* 關喬昌，大清畫師
* 谷巴丹拿，英國律師
召喚夜響曲系列

**召喚夜響曲 系列**(Summon Night series)，或稱為**召喚夜**或者**召喚夜想曲**，係由Flight Plan開發，帕布雷斯特發售嘅策略模擬角色扮演遊戲系列。劇本由都月狩負責，人物設計則係由飯塚武史負責。

## 簡介
首作喺2000年1月6日發售，以精美嘅插圖與適當嘅難易度而受歡迎，亦因此系列化。正傳作品有PS2嘅策略模擬角色扮演遊戲「召喚夜響曲2」和「召喚夜響曲3」。外傳作品有GBA角色扮演遊戲嘅「召喚夜響曲 鑄劍物語」、「召喚夜響曲 鑄劍物語2」和「召喚夜響曲 鑄劍物語 ～肇始之石～」為，而「召喚夜響曲外傳 ~破曉之翼~」係PS2嘅動作角色扮演遊戲。

喺2006年秋季亦會發售系列新作「召喚夜響曲4」。

整個系列都係由同一個世界同埋同一個時代作為舞台（外傳除外），所以前作嘅人物亦會登場。同樣，亦會發售廣播劇CD同小說，補完冇解釋嘅劇情。

## 世界觀
故事舞台係一個稱為「**琳帕姆**」嘅中世紀嘅幻想異世界，喺嗰到都可以睇到現代嘅工廠同鐵路等。除咗「**琳帕姆**」之外，重被4個異世界包圍，稱為「**機界 雷拉爾**」、「**鬼妖界 希爾坦**」、「**靈界 薩普勒斯**」、「**幻獸界 梅特爾巴**」，每個異世界都有獨特嘅文明。

其實，除咗以上4個異世界之外，還有幾個「冇名稱嘅世界」，而我們存在嘅現實世界也係其中之一。

### 琳帕姆
:主要係人類生活嘅世界。亦稱為「被選定靈魂嘅樂園」或「冇轉世價值靈魂嘅煉獄」。

:擁有豐富嘅魔力（瑪那），4個異世界多次以**琳帕姆**為作侵略目標，所以用嚟對抗侵略嘅「**送還術**」同「**召喚術**」非常發達，最終被稱為「**艾爾哥之王**」嘅英雄利用結界，半永久性地抵抗嚟自異世界嘅侵佔。

:之後以「**艾爾哥之王**」為中心成立國家。不過，在「**艾爾哥之王**」死後，權力鬥爭令國家分裂。而家分為處於大陸中央嘅「**聖王國**」，北方嘅「**舊王國**」，以及西方嘅「**帝國**」三個國家，但三個國家嘅關係極為惡劣。

:**聖王國**
::國王係「**艾爾哥之王**」嘅直系子孫，係琳帕姆最大嘅國家。國王委任大臣處理政治。召喚師分為「*蒼之派閥*」同「**金之派閥**」。王都叫**塞拉姆**。

:**舊王國**
::由聖王國未能支配嘅軍人創立嘅軍事國家，因為貫徹極權主義，與外間隔絕，也好幾次爆發內亂，而家走向衰亡嘅國家。

::舊王國以打倒聖王國，讓王國復興作為目標。

:**帝國**
::由繼承咗「**艾爾哥之王**」血脈嘅皇帝治理嘅國家。係為咗反抗舊王國嘅封建制度而創立嘅新興國家。召喚師冇分派系，由軍隊嚴格管理。帝都叫**烏魯哥拉**。

### 機界 雷拉爾
:被稱為機械士兵嘅機器人居住嘅世界。機械技術及信息學發達，擁有高機械技術水平。
:哩個世界本嚟係有生物居住，但因人類引起咗機界大戰，令世界再不適合生物居住。而家居住緊嘅，大部分\都係暴走咗嘅機械兵器。

:喺哩個世界嘅人類稱為融機人，係結合機械和肉體嘅人類。由機界大戰中生活落嚟嘅人類走到地下避難所避難，一邊重複利用コールドスリープ嚟延長壽命。

### 鬼妖界 希爾坦
:鬼、龍和妖怪居住嘅世界。喺哩個世界亦有關喺**[[忍者]]，[[武士]]，[[巫女]]，[[神社]]，[[蕎麥]]，[[醬油]]**等，文化和習俗就像中世紀嘅日本，係琳帕姆以外唯一一個有人類居住嘅異世界。有好多人由希爾坦移居到琳帕姆。

:人類同妖怪都遵守著「**野地係人類嘅領土，山林係妖怪嘅領土**」，兩者很少會問題。如果產生咗磨擦，龍神和鬼神就會委派稱為「道之人」嘅宮司和巫女作為調停。而哩個世稱有稱為「**鬼道**」「**龍道**」嘅陰陽術。

### 靈界 薩普勒斯
:幽靈、惡魔和天使嘅靈魂居住嘅世界。而封印咗以前為琳帕姆帶嚟咗最大危機嘅大惡魔「**馬爾基多斯**」嘅豐收天使「**亞爾米尼**」亦都係喺哩個世界出生。哩個世界嘅居民係冇實體，所以係以召喚師嘅瑪那構成自己嘅肉體。亦因為消耗非常多嘅瑪那嚟構成肉體，而無法長時間召喚。

:天使同惡魔從很久以前有紛爭。他們有稱為「奇蹟」「魔法」嘅法術。

### 幻獸界 梅特爾巴
:各種各樣嘅幻獸和亞人(亦有獸人居住)生活嘅綠色世界。亞人會係以同種族一齊生活，分成幾個唔同部族。

:多數召喚他們作為勞動力。有些部族擅長使用除魔嘅「詛咒」。

## 召喚術
:**[[召喚術]]**(summoning)係喺琳帕姆非常發達嘅特殊魔法。原本係用嚟把入侵琳帕姆嘅侵略者送番去原本嘅世界嘅送還術，而家將技術逆向轉用，從異世界召喚對象。

:召喚術嘅基本原理係以稱為召喚夜之石嘅特殊礦石輸入瑪那，開拓同異世界嘅道路，并講出對象嘅「**真名**」作為「**誓約**」。

:召喚夜之石有5種顏色(**黑色•紅色•紫色•綠色•無色**)，因應召喚對象嘅世界使用不同嘅顏色(無色嘅召喚夜之石例外，能召喚出「冇名稱嘅世界」嘅召喚對象)
:召喚術嘅使用者稱為**召喚師**，從異世界召喚嚟嘅，不論人定係死物嘅召喚對象都係稱為**召喚獸**。冇送還番原本嘅世界，留下作為召喚師嘅護衛稱為**護衛獸**。而召喚師逃走或死亡令召喚獸唔能夠返番原本嘅世界嘅召喚獸稱為**走失嘅召喚獸**。

:召喚師嘅家名係根據出身和實力。召喚師嘅組織名叫「**派閥**」，有代表性嘅派閥有「**蒼之派閥**」、「**金之派閥**」和「**無色嘅派閥**」。亦有不屬喺特定嘅派閥嘅召喚師，例如獨自研究召喚術嘅召喚師嘅一族。

## 系列作品

## 出面網頁
*召喚夜響曲官方網站
*Flight Plan 官方網站
召喚夜響曲4

**召喚夜響曲4**（日語：）係由Banpresto將於2006年11月30日發售嘅PlayStation 2策略模擬角色扮演遊戲。闊別3年嘅召喚夜響曲系列正傳第4作。而家預約將附送資料設定集「SN4 Official Visual Book」。

## 系統
戰鬥系統同前作相同，而本作中戰鬥嘅細微部分亦加入語音。
同時，亦都強化遊戲內嘅Mini Games，令遊戲更加充實。

## 登場人物
### 主角
***萊伊**（）
:遊戲本篇嘅男性主角，帝國北部嘅驛站城鎮特雷優經營旅館兼餐廳。或者係因為長久以嚟一直獨自生活嘅緣故。佢雖然顯得好成熟，但亦對於冇辨法無條件依照世間常理做事嘅自己感到不安同困惑。個性是非份明。有時會因為咁而顯得感情用事。但亦有勇於承認自己過錯嘅坦率嘅一面。擅長照顧人。非常受歡迎。

***菲兒**（）
:遊戲本篇嘅女性主角。居住喺帝國，喺位於帝國領土北部嘅驛站城鎮特雷優經營著旅館兼餐廳，努力咁度過每一日。個性直嚟直往，而且好鍾意照顧別人，能幹嘅佢因為咁成為了四周嘅人爭相請求協助嘅對象。亦你非常受歡迎。雖然哩點好令佢高興，但亦因為咁令到其他人好少將佢當成普通嘅女仔咁看待，哩樣令佢私底下有啲不滿。

### 龍之子
:某一日，七彩嘅蛋好似流星咁喺天上面跌落嚟，並且喺蛋入面生出一隻龍之子。龍之子將啱啱好在場嘅主角當成父母而且一直跟喺主角身邊。好奇心旺盛嘅龍之子對任何事物都充滿了興趣，亦因為咁令主角惹上好多麻煩。

:***流姆**（）（配音員：田村由香里）
::調皮嘅男仔。
::用詞粗魯，成日同主角持撐到行。不過，直率嘅性格係佢嘅優點。
 
:***米兒莉芙**（）（配音員：）
::鍾意喊同鍾意詐嬌嘅女仔。
::成日叫主角做「爸爸」「媽媽」，天真爛漫。 

:***柯拉爾**（）（配音員：岩男潤子）
::沉默寡言但非常老實嘅細路。
::總係覺得唔敢靠近別人。

### 童年玩伴
***莉雪兒**（）（配音員：松岡由貴）
:主角嘅童年玩伴。同時亦係路西安嘅姐姐。只要一遇到覺得有趣嘅事就會馬上埋首其中，無論點都可以玩得好高興。父親泰勒。布薩克斯係召喚師組織黃金派閥嘅召喚師。亦係鎮上嘅有力人士。莉雪兒雖然亦係個能夠召喚嚟自機界羅雷拉爾召喚獸嘅召喚師，但重未加入派閥。

***路西安**（）（配音員：小林沙苗）
:主角嘅童年玩伴。從細個開始，佢同主角同埋姐姐莉雪兒總係3個人一齊行動。有過度操心事情嘅傾向，但非常能幹，總係輔助嗰2個人。雖然佢係黃金派閥召喚師嘅仔，但因為佢並沒有遺傳到召喚師嘅才能，因為選擇咗學習劍術。

### 特雷優嘅居民
***葛拉德**（）（配音員：高橋廣樹）
:屬於帝國軍陸戰隊嘅軍人，係駐守喺主角居住嘅驛站城鎮特雷優。
:佢嘅任務係要維護城市嘅治安。佢不會拒絕別人嘅請求，而且每天都要解決城鎮內嘅紛爭，所以深受城鎮居民愛戴。對主角嚟講佢係個值得依靠嘅大哥哥。

***敏特**（）（配音員：高野直子）
:獨自住喺城郊嘅靚女姐姐
:屬於「蒼之派閥」嘅召喚師，擅長召喚「幻獸界 梅特爾巴」嘅召喚獸。專門研究嚟自異世界嘅植物，而主角餐廳使用嘅食物都係由佢提供。佢對召喚獸嘅生態亦都非常熟識，有時候亦會治療受咗傷嘅召喚獸。

***老大**（）
:由敏特召喚，同佢一起生活嘅守護獸。負責看守敏特嘅菜園，係個值得信賴嘅人物，同主角非常熟識。

***波姆妮特**（）（配音員：後藤邑子）
:莉雪兒與路西安家嘅女僕，負責照顧兩人。總係擔心佢們係咪係做咗啲咩危險嘅嘢。

## 主題曲
*「NEVERLAND」　主唱：松澤由美

## 參考
**香港 Famitsu PS2 Vol.71(26-7-06) & Vol.73(23-8-06)*

## 外部連結
*http://www.summonnight.net/snworld/sn4/index.html 召喚夜響曲４ 官方網站]
女真

**女真**（女通汝，；女真文：，音標：），又叫**女貞**（）、**女直**（）。3000幾年前嘅「肅慎」可能就係佢哋嘅先民。漢晉嗰陣嗌「挹婁」，南北朝嗰陣叫做「勿吉」(讀音「莫吉」)，隋唐嗰時叫「黑水靺鞨」，到遼金先至叫「女真」、「女直」（避遼興宗耶律宗真嘅諱），清朝以後，「女真」叫做「滿洲」，後來直接就叫做滿族，直到而家。雖然「女真」嘅「女」好多人都讀做「男女」嘅「女」，查實原本應該讀「汝」呢個音先至啱嘅。

*「女真」喺明朝初期分做建州女真、海西女真、野人女真三大部。後尾又因地域分做建州、長白、東海、扈倫四大部分。
*《金史·世紀》記載：「金之先，出靺鞨氏。靺鞨本號勿吉。勿吉古肅慎地也。元魏時，勿吉有七部：曰粟末部，曰伯咄部，曰安車骨部，曰拂涅部，曰號室部，曰黑水部，曰白山部。隋稱靺鞨，而七部並同。唐初，有黑水靺鞨，粟末靺鞨，其五部無聞。」

## 中國歷史女真建立嘅政權
* 1115年，完顏阿骨打統一女真各部，建立金國；
* 明朝萬曆四十三年（1615年），女真首領努爾哈赤喺新賓縣二道河子畔嘅赫圖阿拉城稱汗建國，國號係「大金」，歷史上叫做後金；
* 1644年，女真人（滿洲）侵入中原，建立中國歷史上嘅最後一個王朝──清朝。
建州女真

**建州女真**（女讀語，；）係女真族三大部之一，分佈喺今家陣牡丹江、綏芬河及長白山一帶。

建州女真原本居住喺牡丹江同松花江匯流嘅地方，係胡里改、斡脫憐二萬戶嘅部族族民，酋長阿哈出、猛哥帖木兒。大明初年，佢哋開始搬去東南。胡里改部搬到去原渤海故地（家下綏芬河流域）。佢哋喺新嘅聚居地設置咗三個地方軍事行政機構，包括建州衛（建於正統三年）、建州左衛（建於正統五年）同建州右衛（建於正統七年）。委任各部首領，依照舊俗，各統其屬。
弩爾哈齊

**弩爾哈齊**（，），一作**努爾哈赤**（），係滿洲後金政權嘅奠基人。佢原姓不明，後改姓愛新覺羅，號淑勒貝勒，生於建州左衛蘇克素護部赫圖阿拉城（後改稱興京，今中國遼寧省新賓縣）。阿爸係塔克世（明代譯作塔矢）－建州左衛指揮，阿媽係喜塔拉氏。

1616年，弩爾哈齊正式建國，國號「大金」，年號天命。

1618年，弩爾哈齊發布七大恨嘅征討大明檄文，自此開始明清戰爭。

1619年4月，後金喺薩爾滸之戰打贏明軍。之後後金攻佔咗明朝遼東好多地方。

明天啟六年（1626年），後金進攻寧遠失利。同年弩爾哈齊過身，之後由佢個仔皇太極繼位。

死後廟號太祖，謚號叫做承天廣運聖德神功肇紀立極仁孝武皇帝，經歷康雍乾三朝，累加謚號叫做承天廣運聖德神功肇紀立極仁孝睿武端毅欽安弘文定業高皇帝。
21世紀

2001年至2100年嘅呢一段期間被稱為**21世紀**。

## 主要關注問題
以下問題應該會喺21世紀得到世界性嘅關注：
* 全球化
* 人口過剩
* 貧窮
* 疾病
* 媒體傳播、同性戀權益、墮胎
* 戰爭及恐怖主義
* CO2同埋環境變遷
* 全球性權力
* 知識產權
* 能源
* 文明延續

## 重要事件、發展、同成就
* **科學技術**
** 國際太空站
** 人類基因圖譜計劃
** 龐加萊猜想

* **戰爭與政治**
** 阿富汗戰爭
** 伊拉克戰爭
** 歐盟向東擴張
** 顏色革命
** 聯合國改革
** 太陽花學運
** 香港反送中運動
** 俄烏戰爭

* **天災人禍**
** 日本三一一地震、福島第一核電廠核災
** 九一一襲擊事件
** 南亞大海嘯
** 汶川地震

* **文化娛樂**
** 米高積遜

* **疾病與醫學**
** SARS
** 武漢肺炎
** 愛滋病
** 禽流感
** 孔雀石綠
** 豬鏈球菌

* **環境與自然資源**
** 全球變暖
** 石油價格飆升
** 水源

## 重要人物
### 世界領袖
* 非洲
** 查爾斯·泰勒，利比里亞
** 戈菲安南，加納/聯合國

* 美洲
** 喬治布殊、奧巴馬、當勞侵，美國
** 菲德爾·卡斯特羅，古巴
** 查韋斯，委內瑞拉

* 亞洲、大洋洲
** 江澤民、胡錦濤、習近平，中華人民共和國
** 朱鎔基、溫家寶、李克強，中華人民共和國
** 馬哈迪、阿布都拉·巴達威、納吉阿都拉薩、馬哈迪（二度任相）、慕尤丁，馬來西亞
** 埃斯特拉達、阿羅約夫人、阿基諾三世、杜特地，菲律賓共和國
** 陳水扁、馬英九、蔡英文，中華民國（台灣）
** 金正日、金正恩，朝鮮民主主義人民共和國
** 盧武鉉、李明博、朴槿惠、文在寅，大韓民國
** 明仁天皇，日本
** 小泉純一郎、福田康夫、安倍晉三，日本
** 瓦傑帕伊，印度
** 約翰·霍華德，澳洲
* 歐洲
** 東尼·貝理雅，英國
** 雅克·希拉克，法國
** 格哈特·弗里茨·庫爾特·施羅德、安格拉·默克爾，德國
** 西爾維奧·貝盧斯科尼，意大利
** 維克托·尤先科，烏克蘭

* 中東
** 阿里爾沙龍，以色列
** 阿拉法特，巴勒斯坦
** 薩達姆·侯賽因，伊拉克

* 俄羅斯
** 普京、梅德韋傑夫

### 科學家
* 霍金
* 愛德華·威滕
* 理查德·道金斯

### 數學家
* 格裡戈里·佩雷爾曼
* Максим Концевич
* 弗拉德米爾·德林費爾德（Владимир Гершонович Дринфельд）

### 軍事領袖

### 藝術家
* 大衛·林奇
* 彼得·傑克遜
* 宮崎駿

### 音樂家
## 21世紀年曆
紀子

（，即生於昭和四十一年），原名****（），秋篠宮文仁親王嘅老婆，川嶋辰彥同川嶋和代嘅大女，前內閣統計局長川嶋孝彥大孫女。學習院大學文學部心理學科畢業，佢嘅徽印係檜扇菖蒲。家下係肺結核預防會總裁、日本紅十字會名譽副總裁。

1966年，川嶋紀子喺靜岡市嘅靜岡濟生會綜合醫院出世。

1990年（平成二年）6月29號佢同秋篠宮文仁親王結婚。

1991年（平成三年）10月23號生咗大女秋篠宮真子。

1994年（平成六年）12月29號生咗二女秋篠宮佳子。

2006年（平成十八年）2月7號，日本宮內廳正式宣布佢懷咗第三胎。同年9月6號清晨，喺愛育醫院開刀生咗大仔秋篠宮悠仁。呢個仔就成為咗日本天皇第三順位繼承人（2019年5月1號升為第二順位繼承人）。
釘

**釘**係一種似好粗針嘅物體，通常都係金屬做，佢一頭係尖嘅，畀佢可以插入啲嘢度。釘將兩樣嘢連埋，用佢來釘實兩件嘢。釘同物件有摩擦力，搲實唔會打直𨃩出來。同埋，本身夠韌打橫可以受力。有時釘穿晒啲嘢，就可將條釘尖揼彎，唔畀佢咁易撬出來。

釘通常用來鎚揼入啲嘢度。亦都有機械釘槍打入。

有啲釘係特別設計嘅，用來聯住啲嘢都叫做釘。好似釘書釘，撳釘，大頭釘，魚尾釘之類。

## 睇埋
* 釘蓋
* 釘橋
文仁

**秋篠宮文仁親王**（日文：*<sup>Akishino no miya Fumihito shin'nō</sup>*，），日本皇室成員，而家係皇嗣，亦係現任秋篠宮當主。佢係上皇明仁同埋上皇后美智子嘅第二仔，天皇德仁嘅細佬。徽印係栂，尊稱係「秋篠宮皇嗣殿下」。

家下係日本山階鳥類研究所總裁、日本動物園水族館協會總裁、世界自然保護基金日本分會名譽總裁、日本網球協會名譽總裁、日荷協會名譽總裁、綜合研究大學院大學理學博士，亦係唔同嘅名譽博士學位，包括理學名譽博士（布拉帕大學、詩納卡寧威洛大學、朱拉隆功大學、汶叻差他尼大學）、水產生物學名譽博士（泰國農業大學）、水產學名譽博士（孔敬大學、先皇技術學院）。

1990年（平成二年）6月29號佢同川嶋辰彥嘅大女紀子結婚、成立秋篠宮家。

## 生平
### 早年
1965年11月30號凌晨十二點二十二分，皇太子明仁親王同老婆美智子共同嘅第二個細路，響宮內廳醫院出世。嗰陣佢嘅乳名叫**禮宮**（，Ayano miya）；後嚟命名叫「**文仁**」，嚟自論語嘅一句「君子博學於**文**，約之以**禮**，亦可以弗畔矣夫！」。細個嘅時候以百厭聞名，鍾意網球等運動，對地理方面亦有興趣。由於阿爸阿媽好忙，所以佢細個同德仁一齊由當時作為東宮侍從嘅濱尾實教育。

### 少年時代

1984年入讀學習院大學法學部政治學科，積極參加社團活動，成立自然文化研究會，又曾經響研究所研究家禽。

1986年成為山階鳥類研究所總裁。1988年從學習院大學畢業後，出任日本動物園水族館協會總裁，之後嗰兩年就響牛津大學聖約翰書院動物學科讀書。

1989年1月7號，阿爺昭和天皇過身，老豆皇太子明仁親王登基，改元平成。8月傳出佢同川嶋紀子結婚嘅消息。川嶋紀子係文仁親王響學習院大學細一歲嘅師妹，早響1986年文仁親王已經求婚成功。9月12號，有關川嶋紀子同文仁親王結婚嘅皇室會議展開。全部一致通過呢門婚事，畀佢哋訂婚，同日下晝搞記者會公佈婚事，不過就係因為當時仲係為阿爺昭和天皇哀悼嗰陣搞啲咁嘅事而畀人批判。由於係改元平成後第一場皇室嘅喜事，佢哋嘅結婚普遍受到祝福。

1990年1月12號，即昭和天皇嘅喪禮搞完之後嘅一日，佢地完成納采之義，之前由皇室會議承認嘅訂婚正式確定。同年6月29號，舉行結婚之義，成立秋篠宮，個名嚟自奈良縣奈良市嘅一個地方名「秋篠」。

### 秋篠宮時代

1991年，大女眞子內親王出世。1992年出任日本網球協會名譽總裁。1994年二女佳子內親王出世。1996年9月獲得綜合研究大學院大學理博士學位。1997年出任世界自然保護基金日本分會名譽總裁、2000年出任日蘭協會名譽總裁、2004年出任全日本愛瓢會名譽總裁、2005年出任Siam Society名譽副總裁。

2001年開始響東京農業大學教書，2006年成為兼職講師，2007年成為東京大學總合研究博物館特別研究員，2008年出任農學部生物治療系客座教授。

大佬皇太子德仁親王同雅子妃響2001年生咗佢哋第一個細路愛子內親王，之後就冇再生第二個。由於日本天皇至明治時代就規定係傳男不傳女，明仁天皇面臨住冇男孫繼承嘅問題。2003年12月，宮內廳長宮湯淺利夫公開發言：「為咗皇室嘅繁榮考慮，我強烈希望（文仁親王同紀子妃）生埋第三個細路。」響2004年開始，有關畀唔畀女性做天皇嘅議題就一直紛爭不斷。

2006年2月25號，皇室宣佈紀子妃有咗BB。同年9月6號，第三個細路、大仔悠仁親王出世，成為明仁天皇唯一一個男孫。

文仁親王同荷蘭交流密切。2009年8月，應荷蘭卑雅特歷絲女王邀請，文仁親王同親王妃出訪荷蘭。佢亦同泰國等東南亞國家有交流。

文仁親王係有栖川流書道嘅傳承人。老豆皇太子明仁曾經同高松宮宣仁親王講：「禮宮（即係指文仁）想寫出好似叔叔咁嘅字，可唔可以教下佢？」宣仁就以自己嘅字唔足以教人哋做理由，而畀老婆親王妃喜久子教文仁有栖川流書道。

響2007年至2015年期間，佢亦係皇室會議嘅預備議員，自2015年9月16號開始出任皇室會議議員至今。2017年12月1號審議有關天皇退位等問題，文仁親王因為同呢個議題有利益衝突所以唔出席，由叔叔常陸宮正仁親王代為出席。

### 皇嗣時代
2019年5月1號，伴隨住大佬德仁成為第126代天皇，文仁成為皇嗣，係繼秩父宮雍仁親王之後，日本皇室86以嚟再一次有成員成為「皇太弟」。響同年10月22號嘅即位禮正殿之儀期間，文仁著住象徵住皇太子身份嘅「黄丹袍」現身。

2020年11月8號，立皇嗣之禮正式舉行，係向國內外宣佈文仁正式被立做皇嗣嘅國事行為、皇室禮儀。

2022年4月21號，文仁同親王妃紀子參拜伊勢神宮，代表住立皇嗣相關嘅行事已經結束。成為皇嗣後，出於安全考慮，秋篠宮宮邸被迫進行改建。

## 屋企

老豆：上皇明仁

阿媽：上皇后美智子

兄弟姐妹：大佬德仁---細妹黑田清子

老婆：紀子妃

## 攷
雨林

**雨林**係指一個全年有高雨量嘅森林。定義上，雨林全年雨量最少要有1700到2000毫米。雨林多數係熱帶雨林，但亦都有溫帶雨林。雨林裏面嘅動植物有好多種。

最大嘅熱帶雨林響亞馬遜，連埋中美洲尼加拉瓜嘅森林。其次係喀麥隆到剛果一片非洲森林。之後係亞洲緬甸到巴布亞新畿內亞嘅森林。澳洲東北面都有雨林。而溫帶呢，主要係北美洲，英屬哥倫比亞省，東南阿拉斯加，美國本土西北，亞洲格魯吉亞，歐洲巴爾幹，紐西蘭同塔斯曼尼亞。

雨林係有自己嘅碳循環，整體來講，二氧化碳係排多過吸，不過對溫室效應影響輕微。之不過咁，雨林係響世界碳循環裏面係一個好穩定嘅池；當有人清走個雨林，就會放好多二氧化碳出來。雨林另一個作用係整涼透過佢嘅空氣。所以，雨林對全球氣候係好有影響。

雨林係地球三分二動植物品種嘅屋企。估計係有數以萬萬種計嘅植物，昆蟲，微生物都未畀人發現。而且，好多藥物都係響熱帶雨林搵出來。

雖然雨林有咁多植物，其實佢嘅泥土唔係咁肥沃。原因係細菌好快將啲嘢分解，無乜腐植質留響度。所以響呢啲地方，鐵同鋁嘅氧化物就集中響泥裏面，泥變到鮮紅色，甚至搞到變成礦。響一啲後生地層，好似火山爆發殘留，就會肥沃好多。植物嘅養份，就係由死咗嘅巨樹，經細菌同白蟻分解後，再回流畀其他樹木。

雨林地下好少會有草，矮樹之類，原因係太少太陽光落到地。所以人或者動物可以響雨林度走。如果樹冠整爛咗，好快就有藤，樹叢，矮樹生出來。